Vijeće ministara BiH danas odlučuje o otvaranju granica za strance - Akta.ba\n10.09.2020. 09:28 / Izvor: Akta.ba\nVijeće ministara BiH danas će održati 16. sjednicu u Sarajevu.\nNa dnevnom redu će se naći čak 59 pitanja, a jedno od njih je i odlučivanje o ulasku državljana SAD, Rusije, Kine i Turske u BiH tokom trajanja pandemije koronavirusa, čiji je predlagač Predsjedništvo BiH.\nOdlučivat će se i o realizaciji podrške infrastrukturnim projektima u opštini Srebrenica, zatim o Prijedlogu plana aktivnosti Programa ekonomskih reformi Bosne i Hercegovine za 2021. – 2023. godinu, te o Prijedlogu mišljenja o Prijedlogu zakona o izmjeni Zakona o plaćama i naknadama u institucijama Bosne i Hercegovine.\nZahtjev za davanje mišljenja na Prijedlog zakona o javnim nabavkama Bosne i Hercegovine također će se naći na dnevnom redu, te Nacrtu odluke o ratifikaciji amandmana na Montrealski protokol o tvarima koje oštećuju ozonski omotač.\nPrijedlog odluke o izmjenama Odluke o raspodjeli finansijskih sredstava prikupljenih od domaćih pravnih i fizičkih lica za borbu protiv COVID-19, uplaćenih na namjenski podračun Jedinstvenog računa trezora Bosne i Hercegovine također se nalazi na dnevnom redu, te Prijedlog odluke o izmjenama Odluke o raspodjeli finansijskih sredstava međunarodne pomoći za zaštitu i spašavanje uplaćenih na namjenski podračun Jedinstvenog računa trezora Bosne i Hercegovine.


Dodik najavio kraj blokade ako se zabrani označavanja RS kao 'genocidne'\nPoslanici iz Republike Srpske (RS) će predložiti u Predstavničkom domu bh. parlamenta poseban zakon u kome će se tražiti da se zatvorom kazni svako ko određeni kolektivitet - državu, entitet, ili kanton - nazove "genocidnim" ili bilo kojim drugim imenom, rekao je Milorad Dodik, predsjednik Saveza nezavisnih socijaldemokrata (SNSD) nakon što su se on i lideri parlamentarne većine u RS sastali sa Angelinom Ajhorst (Eichhorst) i Metjuom Palmerom (Matthew Palmer).\nAko se ovaj zakon prihvati, mi smo spremni da učestvujemo u radu institucija – poručio je Dodik.\nDirektorica pri Evropskoj službi za spoljne poslove Angelina Ajhorst i viši zvaničnik Ministarstva spoljnih poslova SAD zadužen za izbornu reformu u BiH, Metju Palmera, borave u BiH do 30. januara. Tokom tog perioda, održaće niz razgovora o izbornoj reformi, ali i političkoj situaciji u zemlji.\nSastanku u Sarajevu su prisustvovali predsjednici Demokratskog saveza Nedeljko Čubrilović, Socijalističke partije Petar Đokić, Narodne partije Srpske Darko Banjac, Ujedinjene Srpske Nenad Stevandić i Narodnog demokratskog pokreta, Dragan Čavić.\nPrisutan je bio i šef delegacije EU u BiH, Johan Satler.\nPrema Dodiku, taj zakon bi važio i za slučajeve kada se određena grupa, bilo koja pa i nacionalna, naziva genocidnom, te da se u tom slučaju zaprijeti kazna zatvora od pet godina.\n„Ono što je Incko nametnuo, to nije stvar na koju se referišemo u ovom trenutku, nego predlažemo novi zakon koji će razriješiti ovu situaciju, a problem i dalje ostaje nametanja“, naglasio je on.\nStranke iz Republike Srpske, predvođene vladajućim SNSD-om, bojkotuju rad državnih institucija (Predsjedništvo BiH, Savjet ministara i Parlamentarna skupština BiH), nakon što je bivši visoki predstavnik Valentin Inzko sredinom 2021. godine dopunio Krivični zakon BiH i zabranio negiranje genocida počinjenog u Srebrenici 1995. godine.\nDodik: Konstitutivnost naroda mora biti dio sistema\nKonstitutivnost naroda mora biti vidljiva i distribuirana kroz čitav politički sistem odlučivanja u Bosni i Hercegovini (BiH) i samo takva vrsta reforme može biti sa naše strane podržana, poručio je Dodik nakon sastanka.\n„Bilo kakvo nametanje – mi smo protiv, nećemo ga prihvatiti, odbacićemo ga, to smo im jasno rekli. Da vidimo šta su detalji, podržaćemo ako je to u interesu srpskog naroda u FBiH i RS“, rekao je Dodik novinarima.\nNakon sastanka u Sarajevu EU poziva na hitnu deblokadu institucija BiH\nMi smatramo da treba omogućiti da u izborima učestvuju svi, i mislim da rješenje o kojem se govori u posljednje vrijeme – u FBiH se bira predstavnik hrvatskog naroda i ostalih, bošnjačkog naroda i ostalih a u RS srpskog naroda i ostalih – tako su svi uključeni“, ocijenio je Dodik.\nIstakao je da ta formulacija omogućava da svi koji imaju pravo glasa mogu da budu birani, te da će stranke iz RS takvo rješenje podržati.\nOn je rekao da neće ići na pregovore o Izbornom zakonu BiH jer je to stvar Federacije BiH, te da ne treba trošiti vrijeme, jer nema mogućnosti da Republika Srpska prihvati indirektni izbor.\n„Narodna skupština RS ima pravo da izabere svoju delegaciju i RS mogu predstavljati i drugi, ne samo Srbi. Da li će doći BiH u takvo stanje, to je stvar procesa. Ali, u RS je propisan način izbora i RS će svojom skupštinskom većinom birati svoju delegaciju. Ne tvrdim da neće biti drugih naroda u toj delegaciji“, rekao je Dodik.\nDodik je rekao da su oni zainteresovani za Dom naroda u Federaciji BiH jer su, tvrdi, svih ovih godina bili diskriminisani kao narod u FBiH i gledaće na koji način će biti predloženo to rješenje.\n„Želimo da vidimo i omogućimo da Srbi biraju delegate, a da to ne bude neka kamuflaža kakvu smo do sada imali. To treba biti popunjeno kako se predviđa Ustavom“, istakao je Dodik.


Insajderska priča o Google-ovoj borbi protiv malicioznog softvera\nVesti, 01.11.2010, 23:30 PM\nIstraživač malicioznih programa u kompaniji Google je na konfereniciji SecTor u Torontu prisutnima pružio priliku koja se retko pruža - da zavire sa druge strane funcionisanja kompanijske borbe protiv malicioznog softvera i phishing-a (vidi u Rečniku: phishing), kao i u podatke koje kompanija prikuplja a koji pokazuju kako napadači koji su razvili profitabilan biznis od inficiranja sajtova i iskorišćavanja korisnika svoje taktike prilagođavaju veoma brzo i kako se, na veoma kreativne načine, suprotstavljaju Google-u i ostalima.\nIako je Google novajlija na sceni okupljenoj oko bezbednosti, kompanija je u poslednje vreme razvila brojne servise i tehnologije čija je svrha otkrivanje phishing sajtova, kao i sajtova koji hostuju maliciozni softver i sprečavaju korisnike da pronalaze ovakve sajtove. Alatke uključuju Google SafeBrowsing API i pregršt servisa koji omogućavaju vlasnicima sajtova i administratorima mreža pronalaženje i uklanjanje malicioznih programa i pratećih bagova na svojim sajtovima.\nSve ovo je povezano sa Google-ovim kontinuiranim pretraživanjem web-a, koje, između ostalog, omogućavaju kompaniji da otkrije sajtove koji distribuiraju maliciozne programe kao i legitimne sajtove koji su kompromitovani ubacivanjem malicioznog koda. Napadači inficiraju legitimne sajtove iz brojnih razloga, a jedan od njih je što će ti sajtovi biti vidljiviji u rezultatima Google pretrage.\nKako bi pronašli sajtove koji distribuiraju maliciozni softver, Google koristi veliki broj virtualnih kompjutera koji rade sa potpuno nezakrpljenim verzijama Windows-a i Internet Explorer-a koji ukazuju na potencijalno maliciozne URL-ove. Kompanija potom ovo povezuje sa podacima koje prikuplja od svojih automatskih crawler-a kojima je zadatak traganje za malicioznim kodom na legitimnim web sajtovima.\nFabris Jaubert, iz tima za borbu protiv malware-a kompanije Google, rekao je da je kompanija imala dosta sreće sa otkrivanjem i uništavanjem malicioznih sajtova u poslednje vreme. Ipak, čak 1,5 % svih stranica iz rezultata pretrage uključuju linkove ka najmanje jednom sajtu za distribuciju malicioznog softvera, kaže on.\n"Ima mnogo kolebanja u tom pogledu tokom vremena, a to može biti zbog više faktora. To može biti zbog promene tih stranica, zbog promene u našoj stopi detekcije i takođe zbog popularnosti zaraženih strana," kaže Jaubert. "\n"Najznačajniji faktor je taj što smo otkrili da je značajan broj malicioznih stranica spamerski i bez sadržaja. Međutim, to je igra mačke i miša, kao i u slučaju virusa i antivirusa. Mi tražimo i nalazimo loše stranice, a oni ih sve bolje sakrivaju."\nNajveći deo ovog sistema infekcije i distribucije je ogromna populacija web servera sa nezakrpljenim ranjivostima, koje napadači iskorisćavaju kako bi ubacili maliciozni kod. Taj kod, često sakriven u iFrame-ovima, obično preusmerava korisnike ka drugom sajtu gde se maliciozni program instalira na kompjuteru korisnika putem drive-by download (vidi u Rečniku: drive-by download).\nTo je suptilan pomak, ali on iz jednačine uklanja web stranice čija je namena distribucija malware-a, čineći da cela operacija bude mnogo delotvornija i sa više šansi da bude uspešna na duge staze.\nMeđutim, Jaubert je rekao da su u poslednje vreme napadači promenili svoje metode kada su Google i ostali koji su uključeni u borbu protiv exploit-a (vidi u Rečniku: exploit) na web-u postali sve bolji u identifikovanju i uklanjanju sajtova sa kojih se preuzimaju maliciozni programi. Sada su neke grupe započele da izbegavaju dodatni korak preusmeravanja korisnika ka third-party sajtu i počele da postavljaju maliciozni softver na kompromitovani legitimni sajt, koristeći taj sajt i za distribuciju malicioznog programa.\nIpak, uprkos ogromnoj količini podataka koje Google prikuplja i analizira, postoji još mnogo toga u načinu na koji maliciozni ekosistem funkcioniše što kompanijski tim za bezbednost još uvek nije u potpunosti shvatio.\n"Ne razumemo sve pojedinosti. Usresređeni smo na tehničke detalje," rekao je Jaubert. "Postoji i aspekt profitabilnosti u koji još uvek nemamo uvid."


“Gordana Tadić stopirala hapšenje generala Milomira Savčića” – Magazin Plus\nHome/Politika/BiH/“Gordana Tadić stopirala hapšenje generala Milomira Savčića”\nNaredbu za hapšenje Milomira Savčića tužilac Predrag Tomić potpisao 3. decembra 2019. godine. Umjesto Gordane Tadić, ali po njenom ovlaštenju, Naredbu je parafirao tužilac Izet Odobašić. Kada su službenici Tužilaštva BiH krenuli da odnesu Naredbu u SIPA-u koja je trebala uhapsiti Savčića, Gordana Tadić je naredila da se sve STOPIRA. Sutradan, 4.12., u Tužilaštvu BiH se “samoinicijativno” pojavio general Savčić. Na dan izdavanja Naredbe za hapšenje Milorad Kojić obavijestio generala Savčića da se sutra javi u Tužilaštvo jer hoće da ga hapse, ali da se “Tadićka opire, opire, opire”.\nBoško Crnojević: Bal vampira na Balkanu; Čuju se zvuci Bosne devedesetih i opkoljenog Sarajeva...


Nova Srbija: Veroljub Stevanović je Vučićev "opozicionar", on ga finansira - REPORTER\n18. јануара 2020. Marijana Petrović Politika, ŠUMADIJA, Vesti 0\nNekadašnji puleni Danice Drašković, partijske kolege iz Srpskog pokreta obnove Velja Ilić i Veroljub Stevanović nisu više u dobrim odnosima, što je nedavni Veljin napad na Stevanovića samo potvrdio. Naime, Stevanović i Dragan Jovanović, predsednik skupštine opštine Topola i narodni poslanik, predstavljaju „Vučićevu opoziciju” u Šumadiji, kaže Velimir Ilić, predsednik Nove Srbije.\nIlić je, naime, govoreći o izlasku na izbore i najavljenom smanjenju cenzusa na 3 odsto, u jučerašnjem saopštenju Nove Srbije prokometarisao da „Vučić pravi svoju opozciju“.\n– Tako će Šumadiju da predstavljaju Verko Stevanović iz Kragujevca i Dragan Jovanović iz Topole. To su sve oni koje Vučić pravi kao svoju opoziciju i koje on finansira, naveo je Ilić, iznoseći pri tom niz optužbi na račun Jovanovića i podsećajući da je poslanik iz Topole izazvao saobraćajnu nesreću u kojoj je jedna osoba poginula.\nDragan Jovanović je, da podsetimo, do januara 2017. godine bio član Ilićeve Nove Srbije. Tada je isključen iz stranke jer se kako je navedeno „ponašao suprotno odlukama Predsedništva i Izvršnog odbora”. Velimir Ilić tvrdio je tada da je Jovanović „bio na zadatku da NS nestane sa političke scene i da svi pređu u Srpsku naprednu stranku”. Dragan Jovanović je nakon toga formirao Bolju Srbiju.\nVeroljub Stevanović i Dragan Jovanović su, pre nekoliko meseci, zajednički krenuli u kampanju za lokalne izbore u Kragujevcu. U tome im se pridružio i Milan Urošević, predsednik Srpskog pokreta obnove koji je u Vučićevoj koaliciji, pa se ova koalicija smatra Vučićevom odnosno režimskom.\nDa podsetimo, Dragan Jovanović je na prethodnim predsedničkim izborima podržao kandidaturu Aleksandra Vučića.


Pad evropskog „postmodernog raja“ i Balkan | Talas.rs\nVeliko pomirenje bivših neprijatelja, trajni mir, demokratizacija, rušenje zidova, trgovina, ukidanje granica, socijalno odgovorna država i optimizam.\nIako ovo može delovati kao utopijsko stanje, ovo je donedavno bila evropska realnost. Od pada Berlinskog zida 1989. godine, značajan deo Evrope obezbedio je sebi parče “postmodernog raja” o kom je pisao čuveni američki istoričar Robert Kejgan u svom bestseleru „Of Paradise and Power“.\nDok je većina sveta, pa i Balkan, sve vreme bila osuđena na konstantne tenzije koji nisu isključivale i oružane sukobe, značajan deo Evropljana sebi je obezbedio stanje „kantovskog trajnog mira“. Dok su šanse za izbijanje rata između Iraka i Irana, Indije i Pakistana ili između balkanskih država sve vreme u domenu mogućeg, šanse da se to desi između recimo Francuske i Nemačke postale su ravne nuli. Ne samo da je rat između bivših evropskih neprijatelja postao nemoguć, nego se ceo tradicionalni evropski trend preokrenuo.\nEvropske države ušle su u proces političkog ujedinjenja, ukinute su međusobne granice, intenzivirana je trgovina, uvedena je zajednička valuta, ojačane su nadnacionalne institucije, a bivše diktature su se polako demokratizovale. Sve više država želelo je da se pridruži ovom trajnom miru, a među njima i države Zapadnog Balkana, smatrajući to kao glavni (jedini) izlaz iz posleratne depresije i relativne ekonomske zaostalosti.\nTri decenije nakon rušenja zidova, promenjene političke okolnosti proizvele su nova pitanja. Koliko je ovaj „raj“ zapravo trajan, šta danas nudi i da li Zapadni Balkan još može biti njegov deo?\nUspon i pad evropskog „postmodernog raja“\nEvropski „postmoderni raj“ u punoj snazi je bio od 1989. godine do sredine 2010-ih. Okolnosti u kojima su Evropljani imali luksuz da ne razmišljaju o ratovanju ili ozbiljnijim međunarodnim političkim pitanjima, dobrim delom nije bila zasluga samih Evropljana. Kao što je Kejgan pisao, ovaj postmoderni raj bio je moguć isključivo zato što su Evropljani bili pod bezrezervnom zaštitom jedne veće supersile, usled istorijskih okolnosti. Naravno, radi se o SAD-u i njenom bezbednosnom kišobranu, koji američke poreske obveznike godišnje košta oko 600 milijardi dolara, a koji je mnogim evropskim državama i dan danas glavni (jedini) garant bezbednosti.\nDok su se SAD bavile kontrolisanjem globalnog poretka kroz primenu svoje tvrde moći širom sveta, njeni evropski saveznici imali su luksuz da sve manje pažnje usmeravaju na vojnu moć, a da se fokusiraju na ekonomiju i meku moć. Kada su krize izbijale i u evropskom dvorištu, Evropljani su bili inertni i neefikasni. Takve krize su se po pravilu završavale američkom intervencijom. Bile su to prve naznake da se na Evropljane teško može računati u vanrednim situacijama.\nMeđutim, raspad SSSR-a i uspon Kine, umanjio je potrebu za nužnim sveobuhvatnim prisustvom SAD-a u evropskom regionu. Dok su nakon 1945. godine američki centralni napori bili usmereni na Zapadnu Evropu, kao glavno potencijalno bojište sa SSSR-om, to danas nije prioritet. Važnost da se Evropa obezbedi od neprijatelja, politički pomiri, vojno ujedini i kroz programe ekonomske pomoći ojača, danas je značajno niža. Ovo je naročito vidljivo u mandatu Donalda Trampa.\nUkoliko se ova tendencija nastavi, ona može definitivno staviti tačku na evropski izolovani utopizam. To bi značilo da bi Evropska unija trebalo da preuzme potpunu odgovornost za svoju bezbednost i da se posveti izgradnji svoje sopstvene “tvrde moći”, što može predstavljati veliki problem u sadašnjim političkim okolnostima. Kada se isključe spoljni faktori, poput toga da li će se SAD povući iz Evrope, Evropljani su paralelno bili skloni autodestruktivnom ponašanju u odnosu na dostignuća “postmodernog raja“.\nEvropska težnja ka autodestrukciji\nDržave Evropske unije pokazale su visok nivo neodgovornosti i neposobnosti u svom zajedničkom odlučivanju, koja proizilazi iz veličanja procedure naspram rezultata i namere naspram razrađenog plana. Razvijanje svoje zajedničke tvrde moći se postavlja kao ozbiljan izazov, kada se pogleda istorija (ne)uspeha prethodnih velikih političkih odluka i trenutna politička situacija u Evropi.\nOve države su dozvolile da u njihovom balkanskom dvorištu eskaliraju krvavi ratni sukobi 1990-ih, koji su završeni tek američkom intervencijom i pragmatičnim pristupom. Zajednička valuta doneta je na idealistički način i tolerisana su velika odstupanja i manjak reformi kod pojedinih članica monetarne unije, poput Italije i Grčke. Kada je pak izbila kriza Evrozone, arogantnim komuniciranjem napravljen je razdor između južnih i severnih država. Evropske institucije su se pokazale kao nesposobne da se izbore sa rastom autoritarizma u svojom istočnim državama članicama. Tokom migrantske krize nije postojao jedinstven plan delovanja. Javio se uspon ekstremne desnice koja je mogla da poništi celokupno pozitivno višedecenijsko političko nasleđe, a čija je pobeda sprečena panično i smotano.\nZa isto vreme, udeo BDP-a EU-28 je od 1980-ih opao sa oko 30% globalnog BDP-a (PPP) na blizu 15% danas. Evropski građani ne vole promene, a na minimalne i često racionalne reforme reaguju burno. Dobar deo evropskih država nije sklon disciplinovanju svoje socijalne potrošnje, koja raste zbog brzog starenja stanovništva. EU države sa jedne strane nemaju ozbiljnu tvrdu moć, a na drugoj strani gube relativnu ekonomsku snagu. Evropljani nisu spremni da prihvate da je njihov postmoderni raj na izdisaju, da on nije prirodno stanje, već je bio proizvod specifičnih istorijskih okolnosti i da je vreme za korenite promene.\nCentralni fokus EU bi trebalo da bude usmeren na: unutrašnju reformu EU, reformu Evrozone, zajednički dogovor po pitanju migracije, suzbijanju autoritarizama među svojim istočnim članicama, sticanje svoje tvrde moći i borbi protiv destruktivne ekstremne desnice. Glavno pitanje je da li je sadašnja garnitura evropskih političara uopšte dorasla da reši zadatke prvog reda i da li ima političkog kapitala za to? Zapadni Balkan bi naravno bio kolateralna šteta takve potencijalne nedoraslosti.\nPolitički procesi na Balkanu bili su 1990-ih sušta suprotnost onoga što je bio evropski trend tog vremena opisan u samom uvodu. Balkan je ušao u fazu „postmodernog pakla“ kroz neprijateljstava, ratne sukobe, podizanje zidova, povlačenje novih granica, razaranje ekonomije i pesimizam.\nNeke države ovog regiona, uprkos tome, uspele su da se uključe u novi poredak i ugrabe sebi deo „postmodernog raja“, poput Slovenije. Sa druge strane, većina je zbog svojih unutrašnjih političkih okolnosti propustila tu mogućnost i sada se nalazi sa svojim komšijama na pola procesa. Iako ove države imaju solidne benefite i od ove pozicije, oni su drastično niži od susednih EU članica i deluje da je glavna prilika propuštena.\nStanje država Zapadnog Balkana je da imaju zajedno 18 miliona stanovnika, što je manje od Rumunije. Po analizi EBRD-a iz 2018. godine, ovaj region ima BDP na nivou 1% BDP-a EU, dok je BDP po glavi stanovnika ovog regiona pola proseka 11 EU članica iz Centralne i Istočne Evrope, a četvrtina proseka razvijenih država Zapadne Evrope.\nPodaci Svetske banke o bogatstvu po glavi stanovnika jasno pokazuju da su sve bivše socijalističke države zabeležile jasne dobitke ulaskom u EU. Težnja ka članstvu, postavlja se kao jedno od legitimnih instrumenata za predupređivanje ekonomskog zaostajanja i kao odličan instrument za prevazilaženje ratne istorije. Nove evropske političke okolnosti naravno postavljaju pitanje izvesnosti takvog rešenja problema.\nŠta je budućnost?\nPromena paradigme iz „postmodernog raja“ u poredak u kom će SAD imati sve asertivniji pristup prema Evropljanima, a Evropljani morati da preuzmu odgovornost, izazov je za Zapadni Balkan. Ranjive balkanske države moraće da se oslone na sposobnost sadašnje evropske političke garniture da reformiše samu sebe, a to ne uliva poverenje. Evropski političari često deluju kao osiona deca prebogatih roditelja koja misle da im sve po prirodi pripada, iako malo neodgovornosti može srušiti sve što su uzimali zdravo za gotovo\nNa drugoj strani, ukoliko budućnost proširenja bude delovala nesigurno, konkurentske sile poput Rusije, Kine ili Turske mogu potražiti šansu u ovom regionu. Ono što je razlika u odnosu na EU je što te sile neće biti briga da li građani Balkana žive u miru, a nekima će čak obrnuto i odgovarati. S obzirom na to da je u pitanju jedini organski deo Evrope koji nije integrisan u EU, Evropljani će svakako biti usmereni na njega na visokom nivou.\nZbog ovih razloga, budućnost odnosa Zapadnog Balkana i EU deluje maglovito. Da li će evropski „postmoderni raj“ još trajati, zavisi od političke klime u SAD-u i sposobnosti evropskih lidera. Šta on danas može da ponudi? I u ovoj opadajućoj formi on državama Zapadnog Balkana može ponuditi mnogo, iako manje nego državama Centralne i Istočne Evrope 1990-ih i početkom 2000-ih. Da li će države Zapadnog Balkana moći da mu se pridruže? Deluje sve manje izvesno, iako i dan danas to predstavlja najlogičniji put koji jedini nudi trajno pomirenje bivših neprijatelja i bezrezervnu pomoć u ekonomskom razvoju.\nTeorije zavere o korona virusu na internetu – kako ih suzbiti\nTAGS: Balkan BDP Centralna i Istočna Evropa ekstremna desnica EU Evropska Unija populizam Zapadna Evropa Zapadni Balkan


(VIDEO) BOJANA I VOJISLAV U MODRICAMA: Migranti ih pretukli, a policija im se podsmevala! | Vesti Dana\njun 1, 2020 jun 1, 2020 by\nJoš jedno svedočenje o napadu migranata.\nGrupa od 8 beogradskih migranata napala je Vojislava i Bojanu u Studentskom parku, prilkom čega je mladić brutalno pretučen motkom, a devojka je završila sa modricama.\nIako je slučaj prijavljen policiji, javno tužilaštvo je ostalo nemo i nije pokrenulo postupak, a žrtve su ogorčene bahatim ponašanjem policije koja je odbila da ih preveze od bolnice do stanice u Majke Jevrosime, sa podrugljivim komentarom da bi morali da im stave lisice ukoliko žele da ih odvedu do stanice.\nMigranti su na grupu naših mladića i devojaka potegli noževe, a kako svedoči Vojislav pored udaraca u lice dobio je i udarac štanglom sa leđa nakon čega se onesvestio.\nBojana kaže za Srbin.info, da joj je nakon prijema u bolnicu jedna od doktorki rekla, da je ovo treći napad tog dana, za koji žrtve kažu da su ga počinili migranti.\nNa pitanje da li se sada oseća bezbedno, Bojana je odgovorila: Uterali su mi strah u kosti, više nikada neću sedeti u parku sada više ništa neće biti isto, osvtraću se kada god vidim migranata.\nNiko od NVO se nije oglasio povodom sve učestalijih napada, a predsednik Srpske napredne stranke Aleksandar Vučić već po praksi ignoriše migrantsko nasilje.\nKomesar za izbeglice Vladimir Cucić aktivno je učestvovao u kampanji zataškavanja nasilja, pa je tako nedavno na TV Hepi plasirao lažnu vest, da migranti nisu napali ni jednu ženu u Srbiji.\nU organizovanoj kampanji botova, žrtve su vređane tokom prenosa uživo. Portal Srbin.info je proteklih meseci jedini medij koji je intervjuisao žrtve migrantskog nasilja, ali se reportaže ignorišu od strane velikih medija kao što su N1, Pink, RTS i NovaS.\nBONUS VIDEO – Svedočenja o višegodišnjoj torturi koju azilanti sprovode nad nezaštićenim stanovnicima Beograda, kao i o napadima migranata na žene i decu u Savamaloj možete pogledati u sledećem snimku:


Američka ratna mornarica spremna da pomogne u deblokiranju broda u Sueckom kanalu - Svet - Dnevni list Danas\nPočetna » Svet » Američka ratna mornarica spremna da pomogne u deblokiranju broda u Sueckom kanalu\nAmerička ratna mornarica spremna da pomogne u deblokiranju broda u Sueckom kanalu\nFoto: Beta / ©Maxar Technologies via AP\nPortparol centralne komande američke vojske (Centcom) je rekao da Pentagon već planira moguću misiju i da su ponudili pomoć Egiptu, i da će razmotriti svaki konkretan zahtev koji budu dobili.\nBrod „Ever Given“ jutros je i dalje bio u istoj poziciji. Više tegljača i drugih brodova uključeno je u akciju deblokade, saopštila je ranije danas služba nadležna za saobraćaj u kanalu.\nJedan američki vojni zvaničnik je rekao da su SAD ponudile egipatskim vlastima da pošalju tim eksperata američke Ratne mornarice. Ako to Egipat zvanično zatraži oni bi mogli da budu poslati u subotu iz Bahreina gde se nalazi američka Peta flota, ali taj zahtev još nije upućen, rekao je taj zvaničnik za Frans pres.\nBrod Ever Given, nosač kontejnera dug 400 metara zaglavjen je od utorka u Sueckom kanalu gde prolazi gotovo 10 odsto međunarodnog pomorskog saobraćaja.\nRatna mornaricaSADSuecki kanalteretni brodVašington


Općina Ilidža podijelila 150.000 KM za projekte iz obrazovanja, kulture i sporta – TVSA.BA\nNaslovna/Vijesti/Sarajevo/Općina Ilidža podijelila 150.000 KM za projekte iz obrazovanja, kulture i sporta\nOpćina Ilidža podijelila 150.000 KM za projekte iz obrazovanja, kulture i sporta\nUtorak, 23 Juna 2020, 14:03\nOpćina Ilidža dodijelila je novčana sredstva na ime (su)finansiranja projekata po Javnom pozivu iz oblasti sporta, kulture i obrazovanja za 2020. godinu.\nPo javnom pozivu odobrena su sredstva u iznosu od 150.000 KM i to za sport 50.000 KM, kulturu 50.000 KM, te za obrazovanje 50.000 KM, saopćio je Odsjek za informisanje Općine Ilidža.\nNačelnik Senaid Memić uručio je danas u Općini Ilidža ugovore aplikantima koji su dobili sredstva po javnom pozivu.\nNa raspisani javni poziv aplicirala su 84 aplikanta sa 120 projektnih prijedloga, a ove godine bit će realizirano 95 projekata. Općina Ilidža sufinansirat će iz oblasti sporta 32 projekta, iz kulture 27, te iz oblasti obrazovanja 36 projekata.\nVozač 'Audia' koji je usmrtio pješakinju predat Tužilaštvu KS


Međunarodni fudbal - Strana 282\nMusa junak Nigerijaca: Preko Islanđana do prva tri boda\nFudbaleri Nigerije savladali su Island rezultatom 2:0, a najzaslužniji za pobedu "super orlova" bio je dvostruki strelac Ahmed Musa\nPotresi u Hrvatskoj, Dalić izbacio Kalinića sa Mundijala\nU senci velikog trijumfa Hrvata na premijernom meču u Rusiji buknula je afera - selektor Zlatko Dalić odstranio je iz tima jednog od svojih napadača, Nikolu Kalinića!\nRonaldo prelomio, napušta Real Madrid\nMuk u Madridu – Zidan podneo ostavku\nPet dana nakon što je osvojio Ligu šampiona sa Realom (treću zaredom), Zinedin Zidan je podneo ostavku.\nSenzacionalan transfer na pomolu: Ronaldov menadžer na pregovorima u Parizu\nNapadač Reala Kristijano Ronaldo istakao je posle finala protiv Liverpula da će narednih dana saopštiti odluku gde će nastaviti karijeru, kada je krenula licitacija koji će biti sledeći klub odličnog Portugalca.\nSalah: Ja sam borac\nU suzama je završio najveću utakmicu u svojoj karijeri (posle pola sata igre), ali danas je novi dan. Mohamed Salah ne očajava, uveren je da će igrati za Egipat na Svetskom prvenstvu.\nFudbaleri madridskog Reala savladali su ekipu Liveprula sa 3:1 u finalu Lige šampiona u Kijevu i treći put zaredom postali klupski evropski prvaci. Heroj finalne utakmice bio je Velšanin Geret Bejl, koji je ušao sa klupe i postigao dva spektakular...


Čačanke otišle po nove medalje - Ozonpress :: internet portal\nTag: Čačanke, medalje, nove\nČačanski kata tim, naše šampionke, krenule su u pohod na nove medalje!\nOne će kao tim Srbije nastupiti u Poljskoj, u Krakovu, na Evropskom prvenstvu Fudokan karatea. Tri devojke, Marija Paunović, Aleksandra Ilić i Ana Brajović već tri godine brane boje Srbije van njenih granica i svaki put se popenju na pobednički tron.\nEvropske i svetske šampionke se nadaju potvrdi svog rada i ovog puta i obećavaju medalju! Podsećanja radi, devojke su 2013. postale svetske prvakinje, 2014. evropske prvakinje, 2014. su zauzele III mesto u Egiptu na Svetskom prvenstvu Tradicionalnog karatea, 2015. III mesto u Sloveniji na Svetskom prvenstvu Ujedinjenog karatea. Ove tri devojke vežbaju u KK „Nemanja“ i KK „Čačak“ kod trenera Zorane Kojić i Miloša Senića.


Oct 27, 2020 Canon Srbija, Canon.-PIXMA, fotoštampač\nOvaj novi štampač, koji menja model PIXMA PRO-100S, štampa do veličine A3+ i ima sistem od osam mastila zasnovan na tečnoj boji, zbog čega fotografima pruža izvanredno duboke crne tonove i živopisne boje sa svakim otiskom. Sposobnost modela PIXMA PRO-200 da štampa za svega 90 sekundi omogućava korisnicima da uživaju u savršenom procesu rada i da za tren oka ožive svoje snimke. Veliki 3-inčni ekran ovog štampača omogućava fotografima da lako upravljaju procesom štampe zahvaljujući jednostavnom interfejsu. Korisnici takođe mogu da uživaju i u nizu opcija za štampanje na modelu PIXMA PRO-200, uključujući štampanje iz Canon-ovog Professional Print & Layout softvera – što optimizuje proces od snimanja do štampanja.\nPIXMA PRO-200 ključne karakteristike:\nŠtampanje visokom brzinom\n3-inčni UI ekran\nŠtampa bez okvira do A3+ na sjajnim i umetničkim medijima\nChroma Life 100+ sistem mastila – nova formulacija\nAutomatska korekcija iskrivljenosti\nOIG sistem (Optimum Image Generating)\nŠirok raspon podrške za medije i veličine\n[i] Brzina štampe fotografije zasnovana je na podrazumevanoj postavci koja koristi ISO/JIS-SCID N2 na Canon Pro Platinum papiru, A3+ sa okvirom


Seminaru pod naslovom Mladi u transnacionalnim povezivanjima su prisustvovali predstavnici slovenačkih udruženja iz BiH, Crne Gore i Srbije, te nevladinih udruženja iz Hrvatske, Makedonije i Slovenije. Učesnike je, na početku, pozdravio zamjenik gradonačelnika Novog mesta, Boštjan Grobler. Nakon njega, prezentacije su održali predstavnici Instituta za slovenačko iseljeništvo (Marina Lukšič Hacin), Kancelarije za Slovence po svijetu (Nadja Skale) i Ministarstva za vanjske poslove Slovenije (Andrej Šter). Sve teme su se bavile mladima, njihovom ulogom u udruženjima, mogućnostima povezivanja, te platformama za razvoj saradnje. Predstavljeni su djelovanje mladih u slovenačkim organizacijama u Njemačkoj, kao i mogućnosti umrežavanja u globalnu zajednicu obrazovanih migranata (Društvo VTIS) i uključivanja u Evropski volonterski servis (EVS).


EK o Brexitu: Mogu da odu, ali funte ne primamo\nBRISEL - Britanija može da se raziđe sa EU, ali će troškove razlaza morati da plati u evrima, a ne u funti, pokazuje procurjeli dokument iz pregovaračke strategije EU.\n"Propisno istupanje Ujedinjenog Kraljevstva iz Unije zahtijeva izmirivanje finansijskih obaveza preuzetih prije datuma istupanja", navodi se u tom dokumentu Evropske komisije >> Pročitaj celu vest na sajtu Nezavisne Novine << u koji je francuska agencija Frans pres imala uvid.\n"Sporazum bi trebalo da definiše tačan način na koji će se izračunati ove obaveze, a koje bi trebalo da budu definisane u evrima", dodaje se u dokumentu.\nNije precizirano koliko bi "razlaz" mogao koštati, ali su zvaničnici EU ranije najavili cifru od čak 60 milijardi evra, što je izazvalo bijes Londona, koji očekuje znatno nižu cifru od oko 20 milijardi evra.\nRadio Televizija Vojvodine: EU: Britanija će "razlaz" platiti u evrima, ne u funti


NIN: Lokalni feudi vs udruživanje građana\n24. 09. 2019.|\nDecenijama su građani držani što dalje od mesta odlučivanja kako ne bi kvarili dilove političarima. Procedure koje bi mogle da obezbede da se glas građana čuje, svesno su obesmišljavane.\nDok putuje kroz Srbiju, čoveku lako može da se desi da pomisli da je greškom skrenuo u srednji vek. Neće mu se to učiniti zbog fizičke infrastrukture, mada i ona ume da bude sumnjiva, već zbog političke, jer lokalnu vlast generalno čine knezovi sa maltene feudalnim prerogativima. Njihova gusta posejanost odmah nameće pitanje o jednoj političkoj kokoški i jajetu – da li lokalni feudi nastaju zbog građanske pasivnosti ili feudalci onemogućavaju pojavu građanstva? Odgovor će zavisiti i od vaše opšte političke filozofije; od toga da li inače krivite društveno-ekonomski sistem koji na fabričkoj traci proizvodi kmetove ili Srbe koji štancuju jedan autoritaran režim za drugim. No šta god odgovorili, jasno je da se u toj mrtvoj petlji aktivnosti „odozgo“ i pasivnosti „odozdo“, pobunjeni građanin u unutrašnjosti Srbije nalazi otprilike u položaju progresivnog devetnaestovekovnog učitelja.\n„U Srbiji je lokalna demokratija jako nerazvijena i može se postaviti pitanje da li ona uopšte postoji. Odsustvo demokratije i slobode izbora manifestuje se na dva načina – pojavom autoritarnih lokalnih lidera koji opstaju bez obzira na partijsku pripadnost i pojavom lidera koji koriste partijsku poziciju kako bi postali nedodirljivi“, kaže politikolog Boban Stojanović.\nU prvom slučaju, nastavlja Stojanović, imamo ljude čija je snaga gotovo uvek ekonomska.\n„Takvi lokalni lideri koriste novac za dolazak na vlast, a verujem da ga kasnije, kao lokalni funkcioneri, samo uvećavaju. Dragan Marković Palma je iskoristio poziciju na republičkim izborima 2008. godine. Postao je osoba koja diskreciono odlučuje o svemu iako institucionalno – kao predsednik Skupštine grada – nema nikakvu moć. Jagodina je jednostavno postala njegov grad. Stvorio je imidž čoveka koji brine o građanima i sistem u kome izgleda kao da je sve posledica njegove sposobnosti i darežljivosti.”\nSa druge strane imamo primere partijski potpomognute vladavine, poput znamenitog Nebojše Marjanovića, višestrukog predsednika opštine Boljevac, kome je 2014. uspelo da za mesec dana prođe kroz tri stranke. Milutina Jeličića iz Brusa mogli bismo nazvati mešovitim primerom, jer je vladao i kada njegova prvobitna stranka, Nova Srbija, u Republici nije bila na vlasti – po čemu bi više ličio na Dragana Markovića – ali stoji i da je 2017. prešao u SNS skupa sa celim opštinskim odborom. Umeo je dakle i on, što bi rekao Boban Stojanović, da se „upodobi“. A lokalni političari koji serijski uspešno postaju podobni, vremenom takođe stiču status osobe bez koje se ne može, i odatle je Palmin put širom otvoren.\n„Dobar deo ovih problema nastaje jer ne postoji demokratska politička kultura, jer ne postoji odgovornost, i jer se vlast doživljava kao mogućnost da radite šta god želite“, sumira Boban Stojanović.\nI jedan Selenićev lik odavno je rekao da Srbi vlast doživljavaju kao pravo da komšiju nabiju na kolac. Šta je sa onima koji nemaju takve prohteve, i koji bi voleli da se kočevi odlože u muzeje, gde im je i mesto?\n„Generalno u Srbiji ne postoji kultura građanskog učešća osim kroz izbore, i to se naravno preliva i na lokalnu samoupravu. Građani ne razumeju koliko su lokalne vlasti značajne za kvalitet života, ne postoji znanje o nadležnostima i servisima koje lokalna vlast ima.“\nOnda, dakako, nema ni uticaja na lokalne organe, ali Stojanović smatra da često nema ni želje za takvim uticajem.\n„Celokupna politika, bila lokalna ili nacionalna, toliko je prljava da mnogi građani ne žele ni na koji način da budu uključeni. Sa druge strane, veliki je broj onih koji su aktivni u partijama, ali aktivizam u partijama svodi se na podaništvo i prihvatanje odluka vrha stranke“, podseća Stojanović.\nRadomir Lazović iz inicijative Ne davimo Beograd – članice Građanskog fronta, koji je usmeren upravo na to da se lokalne politike postave pred oči javnosti – podvlači da je u građansku pasivnost decenijama ulagan trud.\n„Decenijama su građani držani što dalje od mesta odlučivanja kako ne bi kvarili dilove političarima. Procedure koje bi mogle da obezbede da se glas građana čuje, svesno su obesmišljavane. Isto je i sa institucijama koje bi trebalo da čuvaju javni interes, a ne da se povijaju kako kom investitoru bliskom vlasti ustreba. Iako se radi o kontinuitetu u otimanju države od građana, danas živimo fazu u kojoj je sve poluge sistema preuzela mala korumpirana partijska elita koja se pita za sve. U takvoj atmosferi nije lako, a ni bezbedno, delovati i udruživati se, i to ljudi vide. Pritom male sredine nose svoje breme, koje je u većini slučajeva mnogo teže od onoga koje se oseća u Beogradu.“\nZavršnu Lazovićevu opasku valja upamtiti. Pobunjeni Beograđanin ima gde da se skloni od gneva bogova. Ako pak gazite po žulju moćnika u Brusu, oko vas će u opštini, na ulici, u domu zdravlja, na radnom mestu, svakodnevno biti ljudi koji od volje tog moćnika izravno zavise. Glavna ludnica je možda u Beogradu, ali pakao je u unutrašnjosti. Kada je društveni mehanizam takav, ni od političkog se, dakako, ne može očekivati da proizvodi delatne građane.\n„Sistem lokalne samouprave i političke partije ključni su uzrok ovakve nerazvijenosti lokalne demokratije, jer je sistem takav da učešće građana gotovo jedino i postoji kroz glasanje na izborima. Glasanje je pritom gotovo uvek lišeno lokalnih tema, zasniva se na republičkim temama, na liderima partija, i lokalni izbori su skoro uvek vezani za republičke, pa već time gube značaj. Proporcionalni izborni sistem i izbor gradonačelnika i predsednika opština u skupštini jedinice lokalne samouprave dovode do toga da su političke partije ključni akteri. Teško je očekivati rad u interesu građana ili bilo kakvu odgovornost, jer su lokalni funkcioneri odgovorni isključivo partiji koja im je omogućila da postanu funkcioneri ili da budu ponovo izabrani“, podseća Boban Stojanović.\nAko sve to uračunamo, ne iznenađuju nalazi Centra za istraživanje, transparentnost i odgovornost (CRTA) objavljeni prošle godine. Po njima, u 2017. izbori za skupštinu opštine i grada uopšte nisu zanimali ili uglavnom nisu zanimali trećinu građana, dok je još 27 odsto bilo ambivalentno. Trideset šest odsto građana bilo je nezainteresovano za lokalni budžet (uz 24 odsto neodlučnih). Trideset osam odsto nije brinulo o tome kako radi i kako im je organizovana lokalna samouprava, dok 28 odsto i jeste i nije htelo da zna. Šta se pod takvim okolnostima događa kada neki građanin, nezahvalnik, bezočno pokuša da se služi ograničenim pravima koja ima?\n„Država ne samo da ne otvara prostor za delovanje građana, nego se trudi da na svakom mestu sabotira klice zdravog organizovanja. U predizbornoj kampanji 2018. godine promovisali smo plan vraćanja mesnih zajednica kao mesta od značaja za komšiluke, blokove, naselja. Odgovor vlasti bio je da nam skupove u mesnim zajednicama zabrani ili onemogući. Nema, dakle, tu argumenata; samo sile. Skupove smo održavali, makar ispred zaključanih vrata, ali vlast osniva lažna udruženja građana koja zatim bogato finansira. Šalje partijske vojnike na javne rasprave da glume komšije, a pritiscima, pretnjama, pravnim procesima i napadima na one koji javno iznose kritike guši svako nezadovoljstvo“, navodi Radomir Lazović.\nToliko o bolesti; šta je sa lekovima? Politikolog Boban Stojanović kaže da bi direktan izbor lokalnih predstavnika bio prvi korak ka povratku u život suštinske lokalne demokratije.\n„Institucionalne promene koje bi stvorile direktne veze između vlasti i građana dovele bi do toga da funkcioneri moraju da se okrenu građanima, a verujem da bi uticaj građana u tom trenutku odmah postao veći.”\nUčešće u kreiranju lokalnih budžeta i u drugim odlukama takođe se podrazumeva, ali za to je, zaključuje Stojanović, potreban mnogo jači građanin i mnogo demokratskije društvo. Lazović dodaje da država treba da omogući sve oblike demokratskog organizovanja pravno, ali i da ih omogući stvarno.\n„Neophodno je stvoriti povoljnu klimu za razvijanje argumentovanog dijaloga. Građanima treba otvoriti mogućnost da kroz različite forume, platforme, plenume, komune, zadruge, štedno-kreditne asocijacije deluju u skladu sa svojim potrebama. Kada ovo danas kažemo, to izgleda kao naučna fantastika. Iako bi se zakoni morali unaprediti, njihovo sprovođenje je još veće pitanje”, podseća Lazović na uobičajen problem.\nU istraživanju na koje smo se već pozvali – da potvrdimo ranije iznetu Stojanovićevu tvrdnju – svega 32 odsto ispitanih potvrdilo je da želi više da utiče na odluke lokalnih vlasti. No ako ima neke utehe, to je da se na lokalu, uprkos svakoj zamislivoj prepreci, ipak nešto kotrlja.\n„Autentični lokalni pokreti u prošlosti su bili jedina brana opštoj otimačini javnih dobara, manipulaciji institucijama, galopirajućoj korupciji i sveopštem degradiranju uslova života i rada. Pokazali su da mogu da okupe veliki broj ljudi u lokalnim sredinama i – još bitnije – da im ponude dugotrajni okvir delovanja u kome je moguće da se glas običnog čoveka čuje. Smatram da jedini izlaz iz ove situacije može biti upravo ono što vlast najpre hoće da onemogući – organizovanje građana i autentičnih lokalnih grupa oko životnih pitanja, oko ideja solidarnosti, tolerancije, podrške za najugroženije“, zaključuje Radomir Lazović.\nPokret Ne davimo Beograd nedavno je počeo da formalizuje članstvo, a ako u istraživanju CRTA išta štrči, to je upravo da građani, kada hoće, i te kako umeju da se organizuju van autoritarnih političkih entiteta. U čak 78 odsto akcija u kojima su ispitanici učestvovali u rešavanju nekog lokalnog problema, organizator su bili građani sami ili građanska udruženja, dok su stranke bile pokretači u samo 19 odsto slučajeva.\nTekst je objavljen u NIN-u, broj 3586, 18.09.2019.godine, pod naslovom: Lokalni feudi i građanska pasivnost


Bitkoin dostigao najviši dnevni obim prometa svih vremena\nETH $3.317 -0,20%\nBNB $493 -0,02%\nSOL $146 -1,13%\nDOGE $0,17 -4,02%\nBitkoin je dostigao najviši dnevni obim prometa svih vremena, koji iznosi 5 milijardi dolara.\nBitkoin je dostigao najviši dnevni obim prometa svih vremena, koji iznosi 5 milijardi dolara. Smatra se da je uzrok toga trenutna regulatorna politika Kine. Nagli skok obima prometa uticao je i na cenu bitkoina, koja je sada veća od 740 dolara.\nMoć kupaca iz Kine\nBrojni investitori i ekpserti smatraju da su sve ovo inicirali kupci iz Kine.\nBNC (Brave New Coin) je provajder informacija o digitalnim valutama koji omogućava pregled globalnog bitkoin tržišta. Na BNC i vodećim kineskim bitkoin menjačnicama (OKCoin, BTCC, i dr.) cena bitkoina je tokom poslednjih dana oko 5.000 juana. Susedna tržišta, poput Japana i Južne Koreje, demonstriraju značajnu razliku u ceni u poređenju sa SAD-om i Evropom.\nRegulative za WMP\nZbog kontrole kapitala i želje vlasti da odvrate investitore od tržišta nekretnina, kineski investori su mahom investirali u WMP (Wealth Management Products – proizvode za upravljanje bogatstvom). Međutim, vlasti su nedavno počele da zatežu regulative vezane za WMP, što je investitore usmerilo ka alternativama.\nBloomberg je objavio da je oko 1.900 milijardi dolara investirano u kineske WMP. Ukoliko mali deo tih investitora odluči da deo svog bogatstva čuva u bitkoinima, to bi značajno uticalo na bitkoin tržište.


LATAM zatražio sudsku zaštitu od bankrota i počeo reorganizaciju - Aviatica\nPočetna|VESTI|Biznis|LATAM zatražio sudsku zaštitu od bankrota i počeo reorganizaciju\nLatino-američka avio-kompanija LATAM je zatražila sudsku zaštitu od poverilaca pred američkim sudom i počela reorganizaciju kompanije.\nObjavljeno:28. 5. 2020.|11:09 » 20:33Autor: AviaticaTagovi:Brazil, Chapter 11, Čile, LATAM, Latinska Amerika, zaštita od bankrota|\nLATAM Airlines Grupa i njene ćerke kompanije iz Čilea, Perua, Kolumbije, Ekvadora i SAD-a su zatražile sudsku zaštitu od bankrotstva pred američkim sudom, što je neka vrsta stečajnog postupka.\nLatino-američka vazduhoplovna grupacija zatražila je zaštitu prema zakonskoj odredbi poznatoj kao Chapter 11, koja omogućava jednoj kompaniji da se u potpunosti zaštiti od poverilaca tokom određenog perioda u kom može da radi u punom kapacitetu kako bi reorganizovala svoje poslovanje. Zaštita po Chapter 11 odredbi može da se završi neuspešno – bankrotom ili uspešno ako kompanija ostvari zacrtane ciljeve.\nSve velike američke avio-kompanije su koristile ovu sudsku zaštitu kroz istoriju i uspele su da se reorganizuju. Sudska zaštita je dostupna i stranim avio-kompanijama ako posluju sa SAD ili tamo imaju registrovano predstavništvo ili ćerku kompaniju.\nLATAM je velika internacionalna grupacija koja je nastala 2010. godine spajanjem čileanske avio-kompanije LAN Airlines i brazilske TAM. Formirana je velika grupacija sa ćerkama kompanijama u mnogim zemljama Latinske Amerike, koje sve posluju pod jedinstvenim brendom „LATAM“.\nĆerke-kompanije iz Argentine, Brazila i Paragvaja nisu uključene u zaštitu od bankrotstva, ali bi mogle indirektno da trpe određene posledice. Tako, na primer, brazilski LATAM (bivši TAM) predstavlja najveću zavisnu kompaniju u grupaciji koja ima najveći obim saobraćaja i koristi čak polovinu od ukupne flote LATAM-a koja broji 340 aviona. Od ovog broja samo je 20 aviona u direktnom najmu od strane brazilske avio-kompanije, dok je ukupno 320 aviona u najmu ili vlasništvu od same grupacije.\nUkupan dug LATAM grupe u prošloj godini je iznosio neverovatnih 18 milijardi dolara, dok je vrednost kompanije procenjena na 21 milijardu dolara. Ono što je dobro u celoj situaciji je činjenica da LATAM poseduje čak dve trećine sopstvene flote, a da je najveći krivac za aktuelne gubitke u ovoj godini zapravo lizing aranžman za oko 60 aviona koji kompaniji stvara tekući gubitak od 2,2 milijarde dolara. U LATAM-u se zato nadaju da će otkazivanjem ovih sporazuma i vraćanjem jednog broja aviona vlasnicima uspeti da sačuvaju kompaniju i da zaustave gubljenje novca.\nU kasi (na računima) kompanije se trenutno nalazi 1,3 milijardi dolara, a obezbeđeno je i oko 900 miliona dolara od akcionara među kojima je i Qatar Airways. Sve zavisne avio-kompanije ujedno vode aktivne pregovore sa zemljama u kojima posluju i očekuje se da će takođe uspeti da obezbede određenu finansijsku pomoć, kako bi se prebrodila novonastala kriza izazvana prekidom saobraćaja usled pandemije koronavirusa Covid-19.\nAegean Airlines ukinuo sva evropska predstavništva uključujući i beogradsko


"5G sistemi su tehnološki napredniji i oni onu količinu informacija koju želite da prenesete, prenesu mnogo brže", navodi profesor Aleksandar Nešković.\nIzgradnja mobilne mreže pete generacije u Srbiji, poznate kao 5G, mogla bi početi 2021. godine, navodi za Radio Slobodna Evropa (RSE) pomoćnica ministra trgovine, turizma i telekomunikacija Irini Reljin.\nIako ova usluga još nije dostupna mobilnim korisnicima, niti je u Srbiji sproveden postupak za izdavanje dozvola za korišćenje neophodnih radio-frekvencija, pa samim tim trenutno ne radi nijedna 5G bazna stanica, pripreme su u toku, navode u nadležnom ministarstvu.\nRazvoj 5G tehnologije u Srbiji previđa i strategija koju je Vlada Srbije usvojila 2018. godine.\nLogički nastavak prethodnih generacija mobilne tehnologije – ovako u nekoliko reči opisuje petu generaciju mobilnih mreža profesor Aleksandar Nešković, šef katedre za telekomunikacije na Elektrotehničkom fakultetu u Beogradu.\n„5G sistemi su tehnološki napredniji i oni onu količinu informacija koju želite da prenesete, prenesu mnogo brže. Po prvi put mobilne mreže mogu da ispune neke zahteve koje ranije nisu ni blizu mogle da kvalitetno podrže, a to je recimo brzina odziva, što je jako važno“, navodi Nešković ilustrujući brzinu konkretnim primerom:\n„Primera radi, ako biste sad film skidali za sat i po koji biste gledali u punoj rezoluciji, sa 5G-om bi to trajalo nekoliko minuta“.\nPrimena je, međutim, mnogo šira od preuzimanja i deljenja zabavnih sadržaja. Autonomna vozila (automobili bez vozača), praćenje zdravstvenog stanja ljudi, povećanje efikasnosti u poljoprivrednoj proizvodnji – to su sve servisi koje će, prema rečima Neškovića – omogućiti 5G.\n„Već naveliko se radi na čitavom nizu sistema i senzora koji će se ugrađivati u garderobu, na telo. I sve će to da bude povezano u jedan globalni sistem gde ćete moći da pratite zdravlje pojedinačnog korisnika“, kaže Nešković i objašnjava da sistemi u kojima senzor automatski prati nivo šećera u krvi već postoje i da su u upotrebi.\nMnogi segmenti ove mreže, prema rečima Neškovića, imaće direktan uticaj na kvalitet života:\n„Zamislite vi sad vaš život gde kad dođete na posao, auto dođe ispred vaše kuće, izađete tamo gde radite i on ode sam da se parkira. To će omogućiti i međusobno korišćenje vozila od više korisnika, i veću bezbednost u saobraćaju.“\nBrži prenos podataka, pre svega, doprineo bi, navodi Nešković efikasnosti privrede, pa i poljoprivrede, koja će, prema njegovom mišljenju u Srbiji morati da se menja, inače neće opstati na globalnom tržištu.\n„To će biti pitanje našeg kvaliteta života u budućim decenijama, jer ako tu ne uskočite u voz na vreme, vi praktično vaš proizvod nećete moći da prodate nigde na svetskom tržištu“, navodi Nešković.\nNova tehnologija koja bi trebalo da omogući brz prenos podataka iako još nije ni započela sa primenom u Srbiji izazvala je burne reakcije u javnosti, čest je lajtmotiv u teorijama zavere u svetu, a brojni su navodi, pre svega na društvenim mrežama, o njenoj štetnosti po čoveka i životnu sredinu.\nTeorije zavere idu toliko daleko da se 5G mreža, bez utemeljenja u nauci, na društvenim mrežama optužuje za aktuelnu pandemiju COVID-19. Takođe su objavljivane neproverene informacije da nova tehnologija izaziva rak ili mentalne bolesti, da ubija drveće i divlje životinje.\nUverenja određenog dela javnosti neki su iskoristili i za pokretanje privatnog biznisa, pa je tako Novosađanin preko specijalizovanog sajta za internet prodaju oglasio da prodaje „kremu protiv 5G“.\nSve ove tvrdnje, međutim, zvanična nauka opovrgava.\nProfesor Nešković navodi da peta generacija mobilnih sistema podrazumeva korišćenje radio-talasa u određenim frekvencijama, u prvo vreme sličnim ili nešto višim u odnosu na frekvencije koje se koriste za postojeći 4G. Ti radio talasi emituju nejonizujuće zračenje, koje je manje štetno od jonizujućeg.\n„Kad se kaže zračenje, mi praktično odmah pomišljamo na radioaktivno zračenje, na nuklearno zračenje. To zračenje, koje se zove jonizujuće zračenje, u stvari podrazumeva emitovanje čestica koje udaraju u vaše telo i ako pogode tamo gde ne treba, onda vi imate problem u zdravstvenom smislu“, kaže Nešković i dodaje:\n„Kada pričamo o radio talasima, tad govorimo o nejonizujućem zračenju, tu se ne emituju nikakve čestice, tu se emituju samo radio talasi“, kaže Nešković.\nNa pitanje RSE da li je reč o ’običnim’ radio-talasima ili sličnim talasima koje koristi mikrotalasna pećnica, što je jedan od čestih navoda protivnika 5G mreže na društvenim mrežama, Nešković odgovara:\n„Sličniji su mikrotalasnoj pećnici. I one koriste radio-talase da bi opravdale svoju osnovnu funkciju, a to je da skuvaju hranu. One rade na oko 12,4 GHz i to je bukvalno identičan opseg u kome rade i Wi-fi uređaji, dakle wireless lanovi za bežični pristup kojih danas imamo masovno.“\nNešković je više od 15 godina rukovodilac laboratorije za radio-komunikacije pri Elektrotehničkom fakultetu, koja je učestvovala na više projekata finansiranih od strane Evropske unije, koji se upravo bave zračenjima u Mobilnim sistemima.\nNa osnovu rada na tim projektima, tvrdi da je sam mobilni telefon, kao takav, dominantan izvor zračenja, daleko veći nego bazne stanice.\n„Od ukupne doze zračenja u toku dana koje naše telo primi, tog radio-zračenja, nejonizujućeg, nama 93-97 posto potiče od mobilnog telefona, zato što mobilni telefon držite kod glave. Bazna stanica je uvek po pravilu nekoliko desetina, a nekad i više metara daleko od vas“.\nIsto tako, što je uređaj bliži baznoj stanici, zračenje je manje.\n„Svi savremeni sistemi zbog svog funkcionisanja imaju ugrađene sisteme za takozvanu kontrolu snage. Šta to znači? To znači da kada ste blizu bazne stanice u dobrim uslovima, bazna stanica daje instrukciju vašem mobilnom telefonu da smanjite snagu i što ste bliže anteni, vaš telefon će raditi sa manjom snagom“, navodi Nešković.\nZakonodavni okvir i procedure\nNosioci razvoja radio-komunikacija, objašnjavaju u Regulatornoj agenciji za elektronske komunikacije i poštanske usluge (RATEL) su država koja zakonima i podzakonskim aktima treba da omogući povoljan uslov za razvoj 5G mreže u Srbiji, RATEL kao regulatorna agencija koja definiše i kontroliše razvoj u smislu korišćenja radio-frekvencijskog spektra i operatori mobilne telefonije, koji će graditi mrežu i praktično implementirati novu tehnologiju.\nU zakonodavnom smislu, deo posla je već urađen. Razvoj 5G tehnologije u Srbiji previđen je strategijom koju je Vlada Srbije usvojila 2018.\nPočetkom jula 2020, Vlada je usvojila i Uredbu o utvrđivanju Plana namene radio-frekvencijskih opsega (u kome će funkcionisati 5G) na predlog RATEL-a, kažu za Radio Slobodna Evropa u tom regulatornom telu, koje će biti i jedan od ključnih institucija u tom procesu.\nVeć postoji Plan namene radio-frekvencijskih opsega, a RATEL je pripremio i planove raspodela za frekvencijske opsege, koji kako navode, sada treba da usvoji i nadležno ministarstvo.\nIzgradnju mreže će finansirati mobilni operatori, navode u Ministarstvu telekomunikacija. Za radio-frekvencije nadmetaće se postojeća tri mobilna operatora u Srbiji - Telekom, Telenor i VIP, ali na aukciji mogu učestvovati i drugi operatori.\nNa aukciji u Srbiji, prema rečima Irini Reljin, pomoćnice ministra telekomunikacija biće ponuđen radio-frekvencijski opseg između 3,4 i 3,8 giga herca (GHz) što se može smatrati srednjim frekvencijama.\n„Mi smatramo da time treba pokrivati urbane sredine do izvesne mere, autoputeve i već kad dođete u rural, vi onda tu možete da obezbedite pokrivanje jako dobro“, objašnjava Reljin i dodaje da će u slučaju pokrivanja industrijskog nekog kompleksa biti postavljen veći broj baznih stanica.\n„Onda ćete imati mnogo veći broj baznih stanica ali visoke frekvencije, imaćete mnogo manje ljudi na tom mestu i te bazne stanice će emitovati snage sa pokrivanjem od desetine metara tako da apsolutno niko neće biti tu nešto posebno oštećen“, navodi Reljin.\nJavno nadmetanje za radio-frekvencije koje će biti korišćene za 5G tehnologiju, planirano za treći kvartal 2020. usporila je pandemija COVID-19.\n„Naši operatori su imali veliki broj aktivnosti i zaista su mnogo pomogli u prevazilaženju problema koje smo imali u mreži i u nečemu što smo bili obavezni da realizujemo, to je onlajn nastava, zatim se povećala elektronska trgovina, tako da su oni za sve ovo vreme morali da proširuju svoje kapacitete, između ostalog i da pružaju besplatno usluge prenosa podataka za nastavu za 900.000 učenika osnovnih i srednjih škola“, navodi Reljin.\nZa očekivati je, kako kaže, da aukcija bude organizovana početkom naredne godine.\nČetiri privremene dozvole za 5G bazne stanice u Srbiji\nU Srbiji trenutno ne radi nijedna 5G bazna stanica, navode u ministarstvu, ali je u prethodnom periodu RATEL izdao četiri privremene pojedinačne dozvole za korišćenje radio-frekvencija u cilju testiranja i ispitivanja 5G mreže na teritoriji Beograda – operatoru Telenor za jednu i tri operatoru Telekom.\nJedna od tih dozvola odnosi se na 5G baznu stanicu u Naučno-tehnološkom parku u beogradskoj opštini Zvezdara.\nRATEL u odgovoru na upit RSE navodi da je 21. juna 2019. izdao privremenu dozvolu za 5G baznu stanicu u opsegu 3,5 GHz u Naučno-tehnološkom parku na period od 60 dana, kao i da je mobilni operator dostavio svu neophodnu dokumentaciju.\nU okviru Naučno-tehnološkog parka u tom periodu 5G mrežu su koristile domaće i strane kompanije i startapovi, navode za RSE u ovoj ustanovi:\n„Kompanija Telenor pustila je u rad prvo 5G testno okruženje u Srbiji u Naučno-tehnološkom parku Beograd (NTP Beograd) u junu 2019. godine kako bi se domaćim kompanijama, startapima i studentima omogućilo da razvijaju inovativna rešenja na petoj generaciji mobilnog interneta.“\nU Naučno-tehnološkom parku navode i da oprema trenutno nije u upotrebi.\nUticaj 5G na zdravlje čoveka i životnu sredinu\nPostoji li rizik po zdravlje čoveka i životnu sredinu usled korišćenja 5G tehnologije, pitanje je o kom se u javnosti često polemiše.\nSvetska zdravstvena organizacija (SZO) navodi na zvaničnom sajtu da „do danas i nakon dosta sprovedenih istraživanja, nijedan štetni uticaj na zdravlje nije uzročno povezan sa izlaganjem bežičnim tehnologijama“.\nOvakav zaključak SZO bazira na studijama izvršenim u kompletnom radijskom spektru. Međutim, navode da je do sada samo nekoliko studija rađeno o frekvencijama koje će koristiti 5G mobilni sistemi.\n„Zagrevanje tkiva je glavni mehanizam interakcije između radio-frekvencijskih polja i ljudskog tela. Nivoi izloženosti radio-frekvenciji iz trenutnih tehnologija rezultiraju neznatnim porastom temperature u ljudskom telu“, navode u SZO.\nMeđunarodna komisija za zaštitu od nejonizujućih zračenja (ICNIRP) na zvaničnom sajtu navodi da elektromagnetna polja koja emituju radio-frekvencije imaju mogućnost prodiranja u ljudsko telo, a glavni efekat toga je zagrevanje temperature izloženog tkiva:\nLjudsko tijelo, žena i muškarac\n„Ljudsko telo se može prilagoditi malim porastima temperature na isti način kao što to čini prilikom vežbanja i obavljanja sportskih aktivnosti. To je zato što telo može da reguliše svoju unutrašnju temperaturu. Međutim, iznad određenog nivoa (koji se naziva pragom), izlaganje radio-frekvencijama i popratni porast temperature mogu izazvati ozbiljne zdravstvene efekte, poput toplotnog udara i oštećenja tkiva.”\nUpravo sa ciljem da ne bi došlo do negativnog uticaja na zdravlje prilikom primene 5G tehnologije ova organizacija izdala je ograničenja uz napomenu da izloženost 5G mreži neće prouzrokovati nikakvu štetu pod uslovom da se nadležni pridržavaju smernica koje daje ICNIRP.\nMeđunarodna komisija za zaštitu od nejonizujućeg zračenja (ICNIRP) je nezavisna, naučna komisija, koju je osnovala Međunarodna asocijacija za zaštitu od radijacije, sa ciljem zaštite ljudi i životne sredine od zračenja. Ovu organizaciju SZO priznaje kao referentnu za sva pitanja u vezi sa radio-frekvencijama i zdravljem čoveka.\nNivo zračenja, pojašnjava profesor Nešković, zavisi od maksimalne snage koju ima mobilni telefon.\n„Kad poštujete norme i procedure kako se sve to radi, vama je taj dominantan izvor mobilni telefon. Sama doza zračenja koje potiče od mobilnog telefona ne zavisi od informacije koju telefon nosi, ona zavisi dominantno od maksimalne snage koju telefon ima“, navodi Nešković i dodaje da se brzim protokom koji omogućava 5G praktično smanjuje emisija zračenja mobilnog aparata.\nKontrola nejonizujućeg zračenja\nU Srbiji je na snazi poseban zakon, kojim su uređeni uslovi i mere zaštite životne sredine od nejonizujućih zračenja, čija je primena u nadležnosti Ministarstva zaštite životne sredine.\nKako navode u tom ministarstvu u odgovoru za RSE, korisnik izvora nejonizujućeg zračenja, odnosno baznih stanica, u ovom slučaju mobilni operator, dužan je da primeni i odredbe Zakona o proceni uticaja na životnu sredinu. To su pravila po kojima funkcioniše i sadašnja 4G mreža i koja će se primenjivati i na 5G.\nPre postavljanja baznih stanica kao izvora zračenja, lokalne samouprave bi trebalo da sprovedu postupak procene uticaja na životnu sredinu i na osnovu toga donesu rešenje kojima se odobrava postavljanje stanica.\n„Ministarstvu zaštite životne sredine dostavljaju se samo rešenja lokalnih samouprava izdatih u postupku procene uticaja baznih radio-stanica na životnu sredinu, koja operatori prilažu kao obaveznu dokumentaciju, uz zahteve za izdavanje rešenja za ispunjavanje uslova za korišćenje izvora nejonizujućeg zračenja od posebnog interesa“, navode u tom ministarstvu.\nIstovremeno, u RATEL-u navode da su kao regulatorno telo primenili sistem za kontinualno merenje nivoa elektromagnetnog polja u urbanim sredinama. Sistem se sastoji od mreže senzora postavljenih na lokacijama od posebnog interesa, kao što su vrtići, škole, studentski domovi, bolnice i drugi objekti. Predviđeno je 100 takvih senzora, ali sistem, kako kažu, omogućava neograničeno proširenje u budućnosti.


Kada je iskrenost roditelja loša za dete - Moje dete\nPočetna Porodica Saveti Kada je iskrenost roditelja loša za dete\nKada je iskrenost roditelja loša za dete\nSmatra se da je Iskrenost veoma važna u odnosima između roditelja i njihove dece. Međutim, prema mišljenju stručnjaka nekontrolisana iskrenost roditelja može da ima i negativan uticaj na razvoj deteta.\nKod većine modernih roditelja svakodnevnica ponekad ume da bude teška i naporna, te oni nesvesno otvore dušu i žale se na preterane obaveze koje ne uspevaju uvek da u potpunosti ispune, na životne nedaće i na to kako ponekad nemaju snage da odgovore na sve zahteve i potrebe posla i porodice. Neretko se naglas prisećaju perioda kada su imali više vremena za sebe i za svoju porodicu.\nNekada roditelji potpuno spontano ispoljavaju ljutnju, nezadovoljstvo i strahove, ne uzimajući u obzir to kako dete doživljava te njihove izlive emocija i njihovo ponašanje. Sve ove emocije su deo ljudske prirode i dete svakako treba tokom odrastanja da ih iskusi i da nauči da se nosi sa njima. Međutim, ostaje nedoumica u kojoj meri iskreno emocionalno otvaranje roditelja doprinosi rastu i razvoju ličnosti deteta. Mišljenja stručnjaka su podeljena .\nSa decom ne treba podeliti svako osećanje\nKanadski psiholog Debra MekNamara smatra da preterana iskrenost roditelja prema detetu može da podstakne detetovo osećanje nesigurnosti, osećaj strepnje i straha. Po njenom mišljenju, ovo se događa zbog toga što deca nemaju dovoljno životnog iskustva i kapaciteta da mogu da obrade i razumeju svet složenih emocija kod odraslih. Iz tih razloga, MekNamara smatra da sa decom ne treba sve deliti, jer tako mogu biti povređena u emocionalnom smislu, što se dalje može negativno odraziti na poverenje koje deca imaju u odrasle iz svog okruženja.\nNa ovu temu MekNamara je pisala u više navrata, pritom se pozivajući na svoje višegodišnje iskustvo u radu sa roditeljima i decom tokom obavljanja private prakse ,ali i tokom rada na Njufeld Institutu. U svom tekstu ,,When Telling the Truth is a Bad Idea” ona ističe da je osnovni zadatak roditelja da se njihovo dete oseća sigurno i da ima poverenje u roditelje.\nIz pozicije odraslih, koncept emocionalne iskrenosti je veoma dobar. Neki stručnjaci naglašavaju značaj i insistiraju na iskrenosti roditelja u odnosu prema deci. Oni su mišljenja da iskrenost roditelja prema deci doprinosi jačanju njihovog odnosa i da roditelji na taj način podstiču razvoj emocionalne osetljivosti kod dece. Ovako predstavljen cilj je prihvatljiv za svakog roditelja. Međutim, ono što je sporno je način na koji se deci govori o osećanjima i kako se ta osećanja ispoljavaju.\nKako deca doživljavaju emocionalnu iskrenost roditelja\nU razvoju deteta roditelji su poput sidra, oni obezbeđuju mirnu luku, sigurnu bazu u kojoj dete živi i raste. Onda kada je roditelj ljut, zabrinut, besan, nervozan ili uplašen, dete to svakako primećuje. Čak i onda kada sa detetom podelite svoja osećanja i pokušate da mu objasnite zašto se tako osećate, detetov svet može biti uzdrman.\nNa osnovu roditeljskih osećanja dete može pogrešno da definiše roditeljski odnos prema njemu, što kod deteta provocira uznemirenost i nesigurnost. Pod uticajem toga, mališan može da pomisli da je on delom odgovorni za roditeljske brige i osećanja.\nMekNamara navodi da roditelji, uprkos svim životnim nedaćama, treba da zaštite decu od sopstvenih briga i nezadovoljstava i da treba da im uliju stabilan osećaj poverenja i sigurnosti.\nKada je u pitanju iskrenost i otvorenost roditelja prema deci, problem nastaje onda kada roditelji decu tretiraju kao odrasle. Roditelji imaju moć da utiču na razvoj svoje dece, na formiranje njihove ličnosti, a glavna poluga u tom procesu je odnos zavisnosti deteta od roditelja i vezanost za njih. U situacijama kada roditelj počne sa detetom da razgovara iskreno i da deli sopstvena osećanja u smislu koncepta iskrenosti to ne podržava odnos zavisnosti.\nDakle,ovaj koncept podrazumeva da dete u tim situacijama zauzima alfa poziciju misleći da treba da preuzme glavnu ulogu u brizi o sebi. Takvi mališani postaju zabrinuti, uznemireni i prerano odrastaju u smislu da trebaju da se nose sa emocijama kojima još uvek razvojno i iskustveno nisu dorasli.\nNa koji način roditelji treba da razgovaraju o svojim osećanjima sa detetom\nU razgovoru sa detetom roditelji trebaju da se trude po svaku cenu da odnos sa detetom ostane netaknut,nepromenjen. Dakle, najpre treba detetu objasniti da je voljeno, da je ono najvažnije u životu mame i tate i da su oni uvek tu za njega, da je njihova ljubav velika i nepromenljiva, bez obzira na svakodnevna dešavanja.\nOnda kada je roditeljska uznemirenost i zabrinutost očigledna, valjalo bi detetu objasniti da će se trenutni problem rešiti i da će se to prebroditi. Suština svega je da roditelj ne dopusti da se dete oseća uznemireno i da se ne ugrozi osećanje sigurnosti i poverenja deteta u roditelje.\nDakle, roditelji pre svega treba detetu da potvrde snagu i stabilnost njihovog međusobnog odnosa, a nakon toga racionalnom i za dete razumljivom komunikacijom da pruže informacije koje ono može da razume i prihvati shodno njegovom uzrastu i iskustvu.\nVrlo je važno imati u vidu da je isuviše rizično detetu od tri ili četiri godine objašnjavati egzistencijalna pitanja. MekNamara navodi primer svoje ćerke koja, kada je bila na uzrastu od četiri godine imala pitanja o smrti kućnog ljubimca njihovog komšije, pokušavajući da dozna kuda je pas otišao nakon smrti. Ona joj je objasnila da je pas sada negde visoko na nebu, da ga oni mogu pamtiti i čuvati uspomenu na njega gledajući fotografije sa njim i prepričavajući zajedničke doživljaje, i da mu ponekad mogu poslati poruku na nebo koju će on čuti.\nMekNamara navodi da je tada razmišljala da će vreme za ozbiljne odgovore o egzistencijalnim pitanjima života i smrti biti tek onda kada njena ćerka bude imala dovoljno iskustva da razume život i smrt i kada bude bila u stanju da se nosi sa gubitkom.\nPrethodni članakDečji literarni konkurs „Brankovo pero“\nSledeći članakAnaliza poeme „Podvizi družine Pet petlića“ Aleksandara Vuča


Sport i Školice Архиве - Страница 2 од 5 - Dečiji animatori Trupe "Šašava Družina"\nOdbojka je nastala početkom 1896. godine u Springfildu na Koledžu YMCA na konferenciji gde su se okupili svi direktori fizičkog vaspitanja YNCA. Na toj konferenciji je Morgan prvi put demonstrirao novostvorenu igru. (више…)\nPlivanje za pravilan razvoj\nAko terate mališane da uče da plivaju ili u vodi praktikujete neki drug vid aktivnosti, budite sigurni da ste izabrali jedan od najboljih sportova za detetov rast i razvoj. (више…)\nŠkola fudbala FK “Dugi”\nKako postati srećan vezbanjem\nVećina ljudi je svesna da vežbanje izgrađuje mišićnu masu i utiče na pojačanu telesnu spremnost i formu, kao i na popravljanje opšteg zdravstvenog stanja. Ono pozitivno utiče i na psihu: Dovoljno je samo dvadeset minuta vežbanja da biste osigurali osećaj sreće. (више…)\nCategory: Psihologija, Sport i Školice\nsport, sreća, vezbanje\nIshrana i Zdravlje (32)\nBezbedost interneta Blog deca Depresija dete Dete i fejsbuk dete i hrana dete i roditelj dete i telefon domaci zadatak Farbanje jaja folklor horoskop Internet i dete ishrana ishrana dece izbegavanje svađe Komflikti Komunikacija sa decom Kontrolisati dete kosarka nagrada naucite dete Poučne priče Poznate ličnosti Proslava Rođendana Psihologija Roditeljstvo Rođendan tinejdžera saveti sport stres tinejdžeri trening umetnik uradi sam učenje vaspitanje Vaspitanje deteta Zanimljivo zdrava ishrana Zdravlje zdrav život škola školica


Niska izlaznost u drugom krugu kosovskih izbora\nNa Kosovu je juče u sedam časova u 23 opštine otvoreno 2.100 glasačkih mesta za drugi krug izbora za predsednike opština. Građani Kosova će od 46 kandidata izabrati 23 predsednika opština.\nPrema informacijama, juče do 16 časova, kada je održana konferencija za novinare Centralne izborne komisije, izlaznost na glasanje je mala, što je potvrdio i izvršni načelnik sekretarijata CIK-a, Mazlum Baraliu.\n“Izlaznost glasača nije na željenom nivou, različita je od mesta do mesta, ali je relativno niska.”\nOčekujemo da će u večernjim satima biti veći odziv birača, kaže Baraliu.\nIstovremeno Ilir Dugoli iz grupe nevladinih organizacija “Demokracija na delu”, koja je posmatrala glasanje na celoj teritoji Kosova, ističe kako je izlaznost mala.\n„Problem je niska izlaznost sto je prisutno u svim delovima Kosova,” kaže Dugoli, dok portparol Kosovske policijske službe (KPS), Veton Elsani, ističe da do sada nije bilo nijednog ozbiljnijeg ekcesa, osim jednog remećenja javnog reda i mira u selu Crna Luka u opštini Mališevo.\n„Radi se o remećenju javnog reda i mira i četiri osobe, koje su bile uključene u incident, identifikovane su i sada daju izjave u policiji,“ kaže Elsani. Koji ističe da je oko 7 hiljada pripadnika policije uključeno u podršku i obezbeđivanje uslova da izbori prođu u redu i miru.\nNajveći broj kandidata za predsednike opština ima Demokratska partija Kosova (DPK) Hašima Tačija, koja je bila pobednik parlamentarnih i lokalnih izbora održanih 17. novembra. Odmah iz nje po broju kandidata je Demokratski savez Kosova.\nŠef UNMIK-a Joakim Riker je na osnovu ovlašćenja koje ima, ali i presedana koji je učinjen 2000. godine, doneo odluku da se za šest meseci produži mandat predsednicima i odbornicima opština sa srpskom većinom - u Zubinom Potoku, Leposaviću, Zvečanu i Štrpcu.\nOdržavanje drugog kruga izbora nadgledalo je oko 5 hiljada posmatrača iz nevladinog sektora.


Zvezda slavi 76. rođendan, Stanković najbolji trener, Borjan igrač godine – BUTASPORT.RS\nDate: 04 марта, 2021\nSportsko društvo Crvena zvezda proslavilo je 76. rođendan. U prostorijama fudbalskog kluba uručene su nagrade za najbolje sportiste, trenere i klub u 2020. godini. Foto: FK Crvena zvezda\n“Mesec dana pre osnivanja sportskog kolektiva Crvena zvezda, osnovano je Omladinsko fiskulturno društvo Crvena zvezda. Ovo je 76. rođendan našeg kluba i ponosni smo pre svega na ljude iz Ujedinjenog saveza antifašističke omladine Srbije koji su 4. marta 1945. godine osnovali Zvezdu”, navodi se na sajtu kluba.\n“Do imena kluba Slobodan Ćosić i Zoran Žujović prvi potpredsednici kluba došli su dan dan pre osnivačke Skupštine 4. Marta. Ćosić je preldožio ime Zvezda, a Žujović je dodao na to ‘odlično, samo kad je crvena’. Hroničari tog vemena kažu da se tako rodila naša Crvena zvezda. Za prvog predsednika kluba izabran je Đorđe Paljić, za potpredsednike Slobodan Ćosić i Zoran Žujović, za sekretara Ljubiša Sekulić, za blagajnika Dušan Bogdanović, a ekonom je bio Predrag Đajić”.\n“Na današnji dan pre 76 godina rođen je najveći klub na ovim prostorima i ponos ovog naroda i države. Posebno mi je drago što smo četvrti put zaredom najbolji na ovim prostorima, osvajamo titulu u Srbiji i uspešno igramo evropsko takmičenje. Ponosan sam na sve ostale uspehe naših sportista, svi su zaslužili ovaj pehar. Nama ostaje da se borimo za crveno-bele boje u nadi da će pandemija proći u ovoj godini i da ćemo nastaviti sa normalnim životima i biti oslonac i kičma celom sportskom društvu”, rekao je generalni direktor fudbalskog kluba Zvezdan Terzić.\n“Srećan nam rođendan, želim od srca svim klubovima sportskog društva, da nastavimo da branimo crveno-bele boje, jer nam istorija daje obavezu da to radimo. Ja primam ovaj trofej, ali njega ne bi bilo da nije mojih momaka, uprave i stručnog štaba, koji su bili uz mene, pogotovo kada nije sve išlo kako treba, ali kada radiš pošteno, stvari dođu na svoje mesto”, zaključio je Stanković.


Zajednica Opština Crne Gore » Blog Archive » Priprema Priručnika za pripremu programskog zadatka za izradu lokalnog planskog dokumenta\nPriprema Priručnika za pripremu programskog zadatka za izradu lokalnog planskog dokumenta\nUređivanje prostora je Zakonom o lokalnoj samoupravi utvrđeno kao jedan od sopstvenih poslova lokalne samouprave dok su Zakonom o uređenju prostora utvrđena lokalna planska dokumenta koja donosi jedinica lokalne samouprave. Iako je sama priprema lokalnih planskih dokumenata povjerava profesionalnim timovima, priprema programskog zadatka za izradu lokalnog planskog dokumenta utvrđena je kao nadležnost i obaveza lokalne samouprave.\nBudući da se organi lokalne uprave osnivaju prvenstveno radi obavljanja administrativnih poslova, u najvećem broju lokalnih samouprava nema dovoljno stručnog kadra, niti znanja i iskustava da bi se kvalitetno odgovorilo na jedan ovako kompleksan posao koji zahtjeva multidisciplinarni pristup i presjek cjelokupnih životnih i privrednih aktivnosti koje se obavljaju ili za koje ima potencijala da se obavljaju na određenom području odnosno teritoriji za koju se plan donosi. U praksi to veoma često rezultira situacijom da lokalne samouprave nijesu zadovoljne kvalitetom pripremljenog planskog dokumenta, dok planerske kuće, koje su bile angažovane za njegovu pripremu, odgovaraju da na kvalitet rješenja u planskom dokumentu značajno utiče i kvalitet programskog zadatka.\nImajući prethodno u vidu, Zajednica opština je, uz podršku Misije OEBS-a u Crnoj Gori, započela aktivnosti na pripremi priručnika koji bi sadržavao smjernice za kvalitetno sagledavanje postojećeg stanja i planiranja ubrzanog razvoja potencijala određenih područja moglo pozitivno uticati na valorizaciju prostora koji su povjereni lokalnoj samoupravi a samim tim i na podizanje standarda života građana i privrednih subjekata. Glavni cilj izrade priručnika je podizanje znanja nadležnim organima lokalne samouprave i lokalne uprave za pripremu programskih zataka za izradu lokalnih planskih dokumenata, kako bi im se na taj način omogućilo da budu nosioci kreiranja lokalne politike razvoja zajednice u cjelini, kao i da na adekvatan način zaštite javni interes kroz prostorno planiranje.


General Kasem Sulejmani (u sredini) bio je komandant jedinice Kuds, a već nekoliko puta se spekulisalo da je ubijen (Foto: AP)\nKomandant elitne iranske jedinice Kuds, general Kasem Sulejmani, ubijen je u vazdušnom napadu na aerodrom u Bagdadu, koji je naredio predsednik Donald Tramp, potvrđeno je iz Pentagona.\n"Prema uputstvima predsednika Donalda Trampa, vojska SAD krenula je u odbrambenu akciju kako bi zaštitila osoblje SAD i ubila Kasema Sulejmanija", piše u saopštenju Pentagona.\nIranski ministar spoljnih poslova Džavad Zarif napisao je na Tviteru da je ubistvo Sulejmanija "ekstremno opasno i nepromišljeno".\n"Sjedinjene Države snosiće odgovornost za sve posledice ovog zločinačkog avanturizma", napisao je Zarif na Tviteru.\nU napadu je, prenose mediji, ubijen i Abu Mahdi al Muhandis, zamenik komandanta iranske paravojne grupacije Narodna mobilizacija (PMF).\nRepublikanski senator Ben Ses iz Nebraske, koji je član senatskog Odbora za obaveštajna pitanja poručio je na Tviteru da je general Solejmani ubio stotine i stotine Amerikanaca, i aktivno planirao još ubistava.\nOvaj vrhovni komandant, dodao je Ses, misleći na predsednika Trampa, kao i bilo koji vrhovni komandant - ima obavezu da brani Ameriku tako što će ubiti ovog gada.\nPrethodno je njegov demokratski kolega Kris Marfi, član Odbora za spoljne poslove postavio pitanje da li je Amerika, iako je Solejmani bez ikakve sumnje neprijatelj, upravo, bez odobrenja Kongresa, ubila drugu najmoćniju ličnost u Iranu, znajući da tako izaziva potencijalno ogromni regionalni rat?\nDemokratski Senator iz Masačusetsa Ed Marki, kao i Marfi član Odbora za spoljne poslove, poručio je da je Trampovo ubistvo Solejmanija velika, namerna i opasna eskalacija konflikta sa Iranom.\n"Predsednik je upravo doveo u neposrednu opasnost život svake osobe u regionu - američke vojnike i diplomate i civile. Potrebna je deeskalacija odmah", naglasio je Marki i podsetio da je Kongres jedini entitet koji može da izda dozvolu za upotrebu vojne sile.\n"Ne možemo i ne smemo dozvoliti da budemo uvučeni u rat sa Iranom", rekao je Marki.\nDžo Bajden, jedan od kandididata Demokratske stranke za predsednika Amerike i bivši potpredsednik SAD ocenio je da nijedan Amerikanac neće žaliti smrt Sulejmanija, ali je dodao da je predsednik Tramp ubacio dinamit u kutiju šibica.\n"Tramp duguje američkoj naciji objašnjenje o strategiji i planu da sada očuva sigurnost američkih trupan i diplomata, našeg naroda i naših interesa u zemlji i inostranstvu, kao i naših saveznika u regionu i šire", naveo je Bajden u pisanoj izjavi.\nOn dodaje da nema uvid u obaveštajne podatke, ali da se boji da će Iran sigurno odgovoriti i da postoji bojazan od velikog sukoba na Bliskom istoku. Bajden dodaje da se nada da je administracija razmišljala o posledicama.\nSmrt Sulejmanija desila se u momentu pojačanih tenzija između Vašingtona i Teherana.\nPosle dva dana su se povukli sa poseda ambasade.\nVašington je vazdušni udar pravdao ubistvom zaposlenog u američkoj vladi, koji je ranije stradao u raketnom napadu. Iran je negirao umešanost u taj napad.


Tošić opet na Old Trafordu, Mažić deli pravdu u Lisabonu\nM. D. 3. novembra 2015. 10:07\nSrpski fudbalski reprezentativac Zoran Tošić u dresu moskovskog CSKA vraća se večeras na Old Traford sa željom da protiv bivšeg kluba nastavi golgetersku seriju i povede Ruse prema drugoj fazi Lige šampiona.\nPopularni Bambi postigao je dva gola na poslednja dva meča i biće veliki adut Moskovljana, pogotovo što se u Mančesteru, gde je započeo internacionalnu karijeru, oseća kao kod kuće.\nMeč svakako ima veliki značaj, pošto na polovini takmičenja u B grupi sva četiri tima imaju skoro pođednake šanse za plasman u osminu finala. Istovremeno, PSV će u Ajndhovenu dočekati Volfsburgg.\nU grupi A Real Madrid dočekuje PSŽ i posle duela na stadionu Santjago Bernabeu moglo bi da bude jasnije ko će sa prve poziucije proći dalje.\nTrener Reala Rafael Benitez i dalje ima velikih problema sa povredama jer su odsutni Geret Bejl, Džejms Rodrigez i Karim Benzema, zbog čega će najveći teret u napadu ponovo pasti na Kristijana Ronalda.\nČudesan meč u Madridu, posle neviđene drame Real u finalu Lige…\nRonaldova sestra poručila navijačima Liverpula: Nikad vam ovo nećemo…\nHit: Selektor Kameruna priznao da ne zna ko igra za Srbiju\nNi PSŽ neće izaći u najjačem sastavu jer nema povređenog Markinjosa i Havijera Pastorea, koji je dobio konjuktivitis.\n„Mislim da će Real igrati mnogo bolje nego u Parizu. Oni imaju obavezu da pobede jer igraju na svom terenu, igraće napadački, zbog čega će moji napadači imati dosta prostora“, rekao je Blan.\nDrugi duel grupe igra se u Ukrajini između Šahtjora i Malmea, a gostima odgovara bod kako bi nastavili evropsku priču.\nSrpski arbitar Milorad Mažić sudiće meč u Lisabonu između Benfike i Galatasaraju u okviru C grupe, dok se u drugom meču sastaju Astana i madridski Atletiko.\nFudbaleri Sevilje poslednju šansu da uhvate priključak u narednu rundu imaće protiv Mančester Sitija u Andaluziji. Osvajač Lige Evrope još uvek žali što je u Mančesteru poražen u poslednjem minutu, ali sutra mogu mnogo toga da poprave.\nU starnih 11 Mančester Sitija izvesno je biće Aleksandar Kolarov.\nLider Juventus gostuje Borusiju u Menhegladbahu i želi da popravi utisak iz Torina kada nije bilo golova.\nŠahjtor – Malme, Real Madrid – PSŽ\nTabela: PSŽ 7, Real Madrid 7, Malme 3, Šahtjor 0.\nMančester Junajted – CSKA Moskva, PSV Ajndhoven – Volfsburg\nTabela: Volfsburg 6, Mančester Junajted 4, CSKA 4, PSV 3.\nAstana – Atletiko Madrid, Benfika – Galatasaraj\nTabela: Atletiko Madrid 6, Benfika 6, Galatasaraj 4, Astana 1.\nBorusija Menhengladbah – Juventus, Sevilja – Mančester Siti\nUtakmice 4. kola igraju se u standarnom terminu od 20.45, osim meča u Kazahstanu između Astane i Atletiko Madrida koji počinje od 16 sati.\nCSKAfudbalLiga šampionaMančester JunajtedZoran Tošić


DUŠAN RAJOVIĆ POBEDNIK TRKE “PRIX DE FISSAT” U FRANCUSKOJ · Kraljevo Online\nNaslovnaSportDUŠAN RAJOVIĆ POBEDNIK TRKE “PRIX DE FISSAT” U FRANCUSKOJ\nDUŠAN RAJOVIĆ POBEDNIK TRKE “PRIX DE FISSAT” U FRANCUSKOJ\nKraljevo – Biciklista “Metalca” trijumfovao po prvi put kao senior na trci u inostranstvu.\nKraljevački biciklista Dušan Rajović, član BK “Metalac”, koji se trenutno nalazi u “UCI campu”, pobedio je u Francuskoj na trci “Prix de Foissat” u šampionskom stilu solo sam, ispred svih iza njega stigao je Matthie Garnier iz Francuske.\nOvo je prva Dušanova pobeda u seniorskoj konkurenciji van Srbije. Da podsetimo da je Rajović kao junior pobeđivao u seniorskoj konkurenciji ali na domaćim takmičenjma.\n“Svakako posle drugog mesta u Lucernu ova pobeda je velika za Dušana, jer je jedan id najmlađih u seniorskoj konkurenciji. Nalazi se u odličnoj formi i kao jedan od tri Olimpiska kandidata “Metalca” dokazuje da je najspremniji vozač iz Srbije za velika takmičenja”, rekao je za “Kraljevo Online” Dragiša – Gile Čubrić.\nDušan ostaje još nekoliko nedelja u “UCI campu” i nastavlja sezonu sa matičnim klubom “Metalac” koji ima bogat program na “Euro Touru”.\nDa podsetimo “Metalac” ove nedelje odlazi u Rumuniju na “Tour de Bihor”, 2.2 UCI trku u sastavu: Miloš Borisavljević, Nikola Kozomara, Dejan Marič, Milan Dragojević, Miloje Bažalac uz pojačanje i Jovana Zekavicu iz BK “Borac” Čačak.


Stanivuković: Uputićemo dva nacrta zakona u parlamentarnu proceduru\nPoslanik PDP-a u Narodnoj skupštini Republike Srpske Draško Stanivuković rekao je danas da će ova stranka ove sedmice u redovnu parlamentarnu proceduru uputiti nacrt zakon o zaštiti prava na slobodu i život bez straha i nacrt zakona o izmjenama i dopunama Krivičnog zakonika Srpske u vezi sa zaštitom novinara u vršenju službene dužnosti.\n"Ova dva zakona su neophodna i oni su odbrana naših života, dostojanstva, ljudskosti i časti", rekao je Stanivuković na konferenciji za novinare u pres-holu Narodne skupštine u Banjaluci, javlja Srna.\nOn je objasnio da novi zakon o zaštiti prava na slobodu i život bez straha tretira termin zastrašivanja i vrijeđanja koji je nekada bio definisan Krivičnim zakonikom.\n"Svako lice koje zastrašuje, prijeti i koristi svoju službu i poziciju da bi vrijeđalo može da bude kažnjeno ovim prijedlogom zakona, i to na osnovu tužbe za naknadu štete, kao i da odgovara krivično", naveo je Stanivuković.\nOn je istakao da su izmjene Krivičnog zakonika Srpske, koje će PDP predložiti u vezi sa zaštitom novinara u vršenju službene dužnosti, bazirane na zatjevima novinara.\nStanivuković je rekao, između ostalog, da su članu 161 Krivičnog zakonika dodali član 161a, u kome se navodi da će svako ko ugrozi sigurnost novinara ozbiljnom prijetnjom da će ga lišiti života ili teško povrijediti, biti kažnjen novčano ili kaznom zatvora do tri godine.\n"U vezi sa izmjenama Krivičnog zakonika planiramo organizovati okrugli sto da čujemo sva mišljenja i inicijative, te napravimo jedinstveno rješenje. Očekujemo da i poslanici vladajuće većine podrže ova rješenja, posebno ovaj zakon koji se odnosi na novinare", dodao je Stanivuković.\nOn je naveo da PDP aktivnim predlaganjem zakona želi da bude, kako kaže, korisna i konstruktivna opozicija, koja nudi rješenja i doprinosi radu parlamenta i boljem životu svih.\nSimić: Kneževićev zahtjev vodi do NATO\nStanivuković: "Imam dokaze o ubistvima u RS" (video)\nStanivuković: Govore mi "pazi da i ti ne ostaneš bez glave"\nStanivuković odgovorio na optužbe: “Nikada nisam vidio braću Ćulum koja se dovode u vezu sa ubistvom Krunića”\nUmjesto 540, paušali zastupnika u SBK sada iznose 810 KM\tVišković: Svjesno opstruisan moj odlazak u Njujork


Članovi sindikata “Nezavisnost” zaposleni u firmi Tigar tajers u Pirotu, organizovali su protest ispred te kompanije, izražavajući nezadovoljstvo neuspelim pregovorima sa rukovodstvom.\nGlavni poverenik sindikata “Nezavisnost” u Tigar tajersu Goran Jovanović izjavio je da sindikat traži 15 odsto veće zarade, kao i da se žale na loš kolektivni ugovor.\n“Izneli smo svoje primedbe, koje je rukovodstvo prihvatilo, ali nisu uvedene u novi kolektivni ugovor. Da li će one biti u kolektivnom ugovoru još uvek nije poznato”, rekao je Jovanović novinarima u Pirotu.\nDodao da “kao opasnost” vidi i odlazak radnika Tigar tajersa u druge gumarske kompanije koje su pokrenule svoje proizvodne pogone u Srbiji.\n“Prema nezvaničnim podacima, prijavilo se 670 radnika za odlazak u druge gumarske kompanije. Sindikat se ne bori samo za veće plate, bolje uslove rada, već i za ovaj grad da bi ljudi ostali da rade ovde i Tigar tajers poslovao”, naglasio je Jovanović.\nIstakao je da su zaposleni ovim skupom izrazili negodovanje, a da eventualni štrajk zavisi od poslodavca.\nSindikat “Nezavisnost” u toj pirotskoj kompaniji formiran je januara ove godine i broji oko 500 članova.\nSlužba za komunikacije Tigar tajersa saopštila je da je odnos te kompanije sa sindikatima “konstruktivan i orijentisan ka dijalogu, dugoročnoj saradnji na dobrobit svih radnika fabrike”.\n“U kontaktu smo sa sindikatima i zaposlenima, otvoreni smo za razgovore i, kao i uvek, podstičemo pravi društveni dijalog uz poštovanje i razumevanje, otvorenu i transparentnu komunikaciju”, piše u saopštenju “Tigar tajersa”.\nKompanija Tigar tajers u Pirotu je deo francuskog Mišlena i treći je na spisku velikih izvoznika iz Srbiji. Kompanija zapošljava oko 4.000 radnika.


Nova.rs saznaje: Imena novih ministara do kraja nedelje\nPolitika Autor:Jelena Jelovac13. okt. 202015:07 > 15:23\nPrvu sednicu Skupštine republike Srbije, posle one konstitutivne koja je održana 3. avgusta, gledaćemo do kraja nedelje, najverovatnije u četvrtak, a pre toga biće održano i Predsedništvo SNS, na kome bi trebalo da bude odlučeno ko je novi predsednik parlamenta, ali i ko su ministri u Vladi Srbije, saznaje naš porta.\n„Sednica predsedništva SNS trebalo bi da bude održana sutra ili prekosutra, a sednica Skupštine Srbije najverovatnije u četvrtak. Do kraja nedelje trebalo bi da imamo sve ove informacije, koje će prvo biti predstavljene članovima SNS, a zatim i javnosti“, saznaje Nova.rs od dobro obaveštenih izvora.\nTačno 114 dana od kako su 21. juna održani parlamentarni izbori u Srbiji, mi imamo samo mandatara nove Vlade, ne znamo imena novih ministara, niti predsednika Skupštine.\nRokovi se približavaju kraju\nRok za formiranje Vlade Aleksandar Vučić je pomerao najmanje četiri puta. Kao konačni datum najavljivao je kraj avgusta, kraj septembra, početak, a onda i sredinu oktobra…\nPetog oktobra predsednik Srbije i Srpske napredne stranke otkrio je svojim partijskim kolegama, a zatim i javnosti da će novi premijer biti zapravo stari premijer – Ana Brnabić. Dan kasnije, 6. oktobra, ministar finansija Siniša Mali rekao je da će ceo proces oko izbora nove Vlade biti završen u naredne dve nedelje, kao i da će početkom naredne (dakle ove) sedmice biti održana još jedna sednica Predsedništva Srpske napredne stranke (SNS).\n„Odmah nakon toga se ulazi u Skupštinu, konstituisanje Skupštine, novi zakon o Skupštini i Vladi. Novog mandatara očekuje izbor novih članova Vlade, ko će koji resor da vodi“, rekao je Mali.\nI ovaj rok, što bi precizno rečeno bio 20. oktobar, se ubrzano približava, a „curi“ i Ustavni rok za formiranje Vlade koji zvanično ističe 3. novembra.\nKad je reč o ministrima, ali i predsedniku Skupštine, sve opcije su u igri.\nGovoreći o sastavu Vlade, Vučić je svojevremeno rekao da će Srpskoj naprednoj stranci predložiti dva koncepta: prostu koaliciju sa jednom partijom ili neku vrstu koncentracione Vlade, pa da se za godinu i po ili dve godine ide na nove parlamentarne izbore.\n„Trenutno sam bliži drugom konceptu“, rekao je Vučić 14. avgusta na TV Pink, ali nije želeo da kaže o kojoj je partiji reč ako bi bio prvi koncept.\n„Da idemo sa socijalistima i manjima, sa (Aleksandrom) Šapićem i manjinama, sa socijalistima, Šapićem i manjinama i sami sa manjinama“, rekao je Vučić 31. jula posle sednice Predsedništva SNS.\nOsim naprednjaka u novi saziv parlamenta ušli su i njihovi dosadašnji koalicioni partneri, Socijalistička partije Srbije (SPS) i Jedinstvena Srbija (JS), a prvi put u skupštinskim klupama su poslanici Srpskog patriotskog saveza (SPAS) Aleksandra Šapića. Stranke manjina koje su ušle u Skupštinu Srbije su Savez vojvođanskih Mađara, Stranka pravde i pomirenja-Demokratska partija Makedonaca, Albanska demokratska alternativa-Ujedinjena dolina i Stranka demokratske akcije Sandžaka.\nAleksandar Vučićministripredsednik SkupštinePredsedništvo SNSSkupština Srbije


Šiptarski karatisti u Novom Sadu na šampionatu Evrope\nIzvor: Vaseljenska TV, 16.Apr.2018, 23:31\nBeograd – Približava se početak Evropskog šampionata za seniore u karateu. Čelnici karate saveza Srbije, domaćini prvenstva, kažu da su pripreme u toku i da će sve biti spremno do samog prvenstva, piše RTK.\nSlavoljub Piper, predsednik karate saveza Srbije nije hteo da komentariše eventualno učešće kosovskih sportista na šampionatu Evrope u karateu za seniore koje će se održati od 9. do 13. maja u Novom Sadu.\n„Nisam uopšte u tom pravcu razmišljao. Karate federacija >> Pročitaj celu vest na sajtu Vaseljenska TV << Srbije je zaokupljena organizacijom evropskog šampionata i trudi se da sve uradi na najbolji mogući način kao što smo i uradili 2010. godine kada je bilo svetsko prvenstvo. A ko će da dođe na šampionat to nije tema našeg interesovanja. Iskreno ni ja u ovom trenutku ne znam koje će druge zemlje biti prisutne“, rekao je između ostalog Slavoljub Piper, navodi se na RTK.\n„Kosovo je član evropske i svetske federacije, najbolji karatisti Kosova, njih 13-oro učestvovaće na ovom šampionatu“, rekao je generalni sekretar karate federacije Kosova Nazim Gaši.\n„Kosovski karate savez doći će na prvenstvo u kompletnom sastavu sa svojim sportistima, zvaničnicima, sudijama, selektorom i trenerima, kao što bi inače otišao na bilo koje drugo, lokalno, evropsko ili međunarodno takmičenje“, prenosi RTK.\nDa podsetimo, Srbija je nedavno u dva navrata odustala od takmičenja na kojima je trebalo da učestvuju i predstavnici Kosova, prvo je zabranjena kvalifikaciona utakmica za SP za juniorke u rukometu, potom je džudo savez odlučio da povuče svoje takmičare sa nadmetanja u Sarajevu.\nThe post Šiptarski karatisti u Novom Sadu na šampionatu Evrope appeared first on Vaseljenska TV.\nKaratisti Kosova u Novom Sadu na šampionatu Evrope\nIzvor: Danas, 16.Apr.2018\nPribližava se početak Evropskog šampionata za seniore u karateu. Čelnici karate saveza Srbije, domaćini prvenstva, kažu da su pripreme u toku i da će sve biti spremno do samog prvenstva, piše RTK Članak Karatisti Kosova u Novom Sadu na šampionatu Evrope se pojavljuje prvo na Dnevni list Danas.\n08:53: Auto Draft\n08:32: Jaja iz BiH teško do evropskih tava\n08:32: Novi album gasi kultnu grupu "The Cranberries"\n08:32: Specijalac pištoljem udario muzičara zbog preticanja\n08:32: Sudija tužio vrh VSTS-a zbog imovine sudija i tužilaca\n08:31: Tajna predmeta FS74\n08:30: Lekar prodao svoju ženu javnoj kući\n08:28: „ПИК“ ОВОГ ПРОЛЕЋА НА 3 ОД 3, ...\n08:28: Zakon o finansiranju Vojvodine bez podrške Vlade\n08:27: OVAJ ČOVEK JE PROSTO NEZAUSTAVLJIV! Srbin razmontirao Boston: Jo...\n08:26: "Nikad neću izgovoriti ime napadača iz Krajstčerča"\n08:25: Erdogan: Novozelandski napad bio je uperen protiv Turske\n08:25: Pileća džigerica s povrćem\n08:24: Noć u Beogradu bez saobraćajnih nesreća\n08:23: VIDEO: Ravnozemljaši prave ekspediciju na Antartik, tražiće iv...


Proračun BiH: Pola institucijama, pola za dugove | Dnevnik.ba\nProračun BiH: Pola institucijama, pola za dugove\n1,8 milijardi KM\nPredsjedatelj Predsjedništva BiH Šefik Džaferović izjavio je danas u Sarajevu da je Predsjedništvo na izvanrednoj sjednici utvrdilo Prijedlog zakona o proračuna bh. institucija i međunarodnih obveza za 2020. u skoro nepromijenjenom tekstu kakav su dobili od Vijeća ministara BiH.\n- Proračun iznosi oko 1,8 milijardi KM od čega se 996 milijuna KM odnosi na financiranje institucija BiH, a ostatak na financiranje duga Bosne i Hercegovine - precizirao je Džaferović.\n- Predsjedavajući Vijeća ministara BiH Zoran Tegeltija, koji je također prisustvovao sjednici, rekao je da je obustavljena svaka nabavka automobila za institucije BiH, osim za sigurnosne agencije - rekao je Džaferović.\nDžaferović je pojasnio da su za 50 posto smanjeni planirani izdaci za službene telefone, reprezentaciju, uredski namještaj i materijal svim bh. institucijama, osim za sigurnosne agencije.\n- Stavka koja se odnosi na podršku bh. gospodarstvu iznosi oko 42 milijuna KM - istakao je Džaferović.\nNaveo je da razumije da su Ministarstvu obrane potrebna sredstva, ali da se zbog poznate situacije ove godine svi moraju uklopiti u principe ušteda.\nDžaferović je naglasio da je Predsjedništvo usvojilo odluku kojom Parlamentarnoj skupštini BiH predlaže da proračun usvoji po hitnoj proceduri.\nPodcrtao je da će utvrđeni Prijedlog zakona o proračuna bh. institucija i međunarodnih obaveza za 2020. danas biti dostavljen Parlamentarnoj skupštini BiH i da očekuje da bude usvojen u što kraćem roku.


Predsednik Srbije Tomislav Nikolić uručio je povodom Dana državnosti odlikovanja zaslužnim pojedincima i institucijama, zahvalivši im na zasluženim priznanjima, a među odlikovanima je i legenda tamburaške muzike solista i kantautor Zvonko Bogdan.\nTomislav Nikolić je u zgradi Predsedništva u Beogradu uručio u ime svih građana odličje, a citirajući fi lozofa Konfučija, poručio je "Kad radiš za druge, radi tako posvećeno, kao da radiš za sebe".\n—Samo takvom posvećenošću prevazilazite sve prepreke, u Srbiji naročito. Vama čestitam zaslužena priznanja, a građanima Sretenje, Dan državnosti - rekao je predsednik Srbije Tomislav Nikolić.\nMeđu odlikovanima je i legenda tamburaške muzike, subotički kantautor Zvonko Bogdan, koji je rekao da mu je dodeljeno priznanje izuzetna čast, kao i činjenica da nagradu prima iz ruku predsednika Republike.\n- Izuzetna mi je čast da primim od predsednika republike jednu ovakvu nagradu, posebno jer sam nacionalna manjina. Oduševljen sam lično izvedbom moje pesme "Hej salaši na severu Bačke" koju je izveo kvartet vojnog orkestra "Stanislav Binički", naveo je Bogdan.


Novosti: Kosovo izgubilo većinu u UN - BIGportal.ba\nNovosti: Kosovo izgubilo većinu u UN\n12 Novembra, 2019 12 Novembra, 2019 0436\nSamoproglašena država Kosovo izgubilo je većinu u UN, pošto je Gana, kao 16. zemlja, zvanično saopštila da povlači o njegovoj “državnosti”.\nKako navode “Večernje novosti” u sutrašnjem izadnju, 96 zemalja i dalje je uz Prištinu, dok 97 poštuje teritorijalni integritet i suverenitet Srbije.\nNekadašnji ambasador pri OEBS-u Milovan Božinović kaže za list da se može očekivati da se proces povlačenja priznavanja Kosova nastavi.\n“Iako je ova diplomatska akcija naše vlade kod nekog dela posmatrača u početku izazivala nevericu u njen uspeh, pokazalo se da su se neke zemlje, koje inače nisu zainteresovane za zbivanja na Balaknu, povele za glasnijim delom međunarodne zajednice po pitanju Kosova ne ulazeći u suštinu stvari. Međutim, kada im je razjašnjeno kako je nastao kosmetski problem i kada shvate da nešto slično može da se desi i njima, pogotovo državama na afričkom kontinentu, dolazi do promene kursa”, kaže Božinović.\nOn je dodao da bi bilo “preterano reći da će suspendovanje priznavanja biti od kardinalnog uticaja na rešavanje kosovskog pitanja”, ali ocenjuje da da to “menja atmosferu za razgovore, jer se u najmanju ruku čula i druga strana”, što je “novi politički kapital Srbije”.\nBolivijska opozicionarka najavila preuzimanje mesta šefice države\nFilmska potjera u Sarajevu: Pljačkaši bježali od policije vozeći suprotnim smjerom\nNovi raskol? Demant Evrolige za NBA projekat\nZverev: Želim da osvojim Dejvis kup, ali “pravi”\nBrnabić: “Od subote uvodimo kovid propusnice”; Medicinski dio i dalje traži zatvaranje\nGordana Tadić smijenjena s mjesta glavne tužiteljke Tužilaštva BiH\nRevija golova u Moskvi – Lester slavi Zambijca\nPodvrsta delta soja virusa korona registrovana u Rusiji\nRoboti na točkovima počeli da dostavljaju poštu u Moskvi\n“Urgentan incident”: Obistinile se mračne sumnje


Obijen i ispreturan stan novinarke KRIK-a Dragane Pećo | Autonomija\nObijen i ispreturan stan novinarke KRIK-a Dragane Pećo\n"Veoma sam uplašena, deluje zastrašujuće to što se desilo"\n07. jula 2017\nNovinarki Mreže za istraživanje kriminala i korupcije – KRIK Dragani Pećo danas je obijen stan.\nOna je agenciji Beta rekla da je u stanu sve ispreturano, ali da ništa od vrednosti nije izneto.\n„Obili su mi stan i sve ispreturali. Veoma sam uplašena, deluje zastrašujuće to što se desilo“, rekla je ona.\nPećo je rekla da policija i tužilaštvo treba ozbiljno da se posvete rešavanju tog slučaja pošto je obijen stan novinara koji se bavi istraživačkim novinarstvom.\nMreži za istraživanje kriminala i korupcije nedavno je u Beču uručena nagrada za objavljivanje baze podataka o imovini političara. U ime KRIK-a nagradu su primili urednik Stevan Dojčinović i novinarka Dragana Pećo.\nLSV: Nadležni da pronađu odgovorne za obijanje stana novinarke Dragane Pećo\nLiga socijaldemokrata Vojvodine (LSV) najoštrije je danas osudila obijanje i premetačinu stana novinarke Mreže za istraživanje kriminala i korupcije (KRIK) Dragane Pećo i pozvala nadležne da u potpunosti pristupe primeni Sporazuma o bezbednosti novinara, koji su pre šest meseci potpisali novinarska udruženja, Ministarstvo unutrašnjih poslova i Republičko javno tužilaštvo.\n“Napadi na novinare u Srbiji su veoma česta pojava, ali se čini da državni organi nisu revnosni u otkrivanju i sanckionisanju počinilaca. Vlasti u Srbiji moraju da shvate da je sloboda medija i novinara osnov svakog demokratskog društva, te da je napad na novinare napad na slobodu izražavanja”, naveo je LSV u saopštenju za javnost.\nTa stranka je podsetila da je od početka ove godine, prema podacima Nezavisnog udruženja novinara Srbije, zabeleženo 47 napada na novinare.\nPSG: Napadi na novinare postaju zastrašujuća konstanta\nPokret slobodnih građana Saše Jankovića zatražio je danas od državnih organa hitno rasvetljavanje upada u stan novinarke Mreže za istraživanje kriminala i korupcije (KRIK) Dragane Pećo i ocenio da je reč o pokušaju zastrašivanja novinarke i tog portala, za koji se navodi da je otkrio i predstavio javnosti „veliki broj afera Vučićevog režima“.\nTaj pokret je zatražio da se osim tog slučaja, odmah rasvetle i ostali napadi na novinare koji u proteklom periodu postaju „zastrašujuća konstanta“.\n„Ukoliko slučaj upada u stan ostane nerasvetljen, kao što su ostale mnogobrojne pretnje smrću koje novinari dobijaju ne samo od anonimnih nego i od ljudi koji ne skrivaju identitet, ako bez sankcija ostanu napadači na novinare na mitingu Srpske napredne stranke, ako ostanu nekažnjeni oni koji su, uz pretnje, prekidali projekcije filmova, ako ostanu neotkriveni oni koji su tajno snimali novinare i pratili ih – biće više nego jasno da upravo oni koji treba da gone počinioce stoje iza svih ovih nedela“, navodi se u saopštenju.\nPokret slobodnih građana je zapitao šta je sledeći potez posle upada u stan, odnosno da li će neko ostati i bez glave.\n„S obzirom na to da slični pritisci postoje i na ljude koji deluju u drugim oblastima, a koje je ova vlast proglasila neprijateljima, jasno je da je reč o razrađenom mehanizmu. Isto tako jasno je da samo solidarnost i međusobna podrška mogu pomoći da teška vremena, koja su očigledno pred nama, prebrodimo bez teških posledica“, navodi se u saopštenju tog pokreta.